
vir u duidelik? 





BESTELVORM 
J. P. van der Walt en Seun (Edms.) Beperk, 
Posbus 123, Pretoria. 
Stuur my asseblief per kerende POS 
eksemplaar/eksemplare van .,WAT SÊ DIE 
BYBEL” wat teen R2.15 (posvry) verkoop word. 


Ek sluit die bedrag van Ru usssesseeerss hierby in. 
NAAM 








oa 
se 
De 
dy 
vs 

ef 
- 
V 
- 
- 
Fe 
My 
id 
se 
hal 
` 
ie 
hé 
3 


Die Hervormer, Desember 1970, bladsy ii 





maar is alles in die Byhel 


WAT SE DIE BYBEL (Deel 1) 


* Hierdie boek bevat die aktueelste antwoorde op 
vrae wat luisteraars ingestuur het vir beantwoor- 
ding in die program Wat sê die Bybel wat sedert 
Mei 1968 deur die S.A.U.K. uitgesaai is. 


* Dit is 'n boek wat saam met die Bybel in elke 
huis behoort te wees. Dit bevat verklarings van 
daardie dele van die Bybel waaroor daar nog 
altyd vrae by u ontstaan het. 


* Wat sê die Bybel is 'n werk wat 'n moet vir elke 
predikant, kerkraadslid, Bybelstudent en gemeen- 
telid is. Dit is 'n boek wat deur drie kenners van 
die Bybel geskryf is. Hulle is— 


Prof. Dr. B. J. Engelbrecht, Professor en Hoof van die 
Departement Sistematiese Teologie, Universiteit van 
Pretoria. 


Prof. Dr. H. S. Pelser, Professor en Departementele 
Voorsitter van Semitiese Tale, Randse Afrikaanse 
Universiteit. 


Prof. Dr. A. H. van Zyl, Professor en Hoof van die 
Departement Ou-Testamentiese Eksegese en Teologie, 
Universiteit van Pretoria. 


Die samesteller van die boek is Danie Erasmus. 


* WAT SÊ DIE BYBEL is by alle boekhandelaars 
verkrygbaar teen R2.10, of direk van die uitgewers 


teen R2.15 (posvry). 

Oorlog en Vrede 


Oorlog is so oud soos die mensheid self. Kain 
het met sy wrede broedermoord dit begin. En hierdie 
begin was klein, maar vreeslik, klein in omvang, 
maar vreeslik in geweldadigheid. Dit was die dui- 
welse voorloper van haat en vyandskap, van moord 
en verwoesting, van chaos en ellende. Dit het al wy- 
er in omvan en al moorddadiger geword. Die begin 
was tussen twee mense. Dit het uitgebrei tussen 
twee stamme en toe tussen twee volke en daarna 
tussen meerdere volke wat in bondgenootskap die 
stryd aangebind het. In ons eeu het dit in 'n wêreld- 
stryd ontbrand waarin al die kontinente betrokke 
was en waarvan die gevolge vreesliker was as ooit 
tevore. Hierdie stryd was nie alleen wêreldwyd nie, 
maar dit was 'n oorlog met die moorddadigste wa- 
pens denkbaar, wat dood en verwoesting nie alleen 
op die oorlogsfront gesaai het nie, maar wat tot ver 
agter die vegtende linies sy miljoene lewens opge- 
eis het. 


Hierdie verskillende stadiums in oorlogvoering 
naamlik vanaf 'n geveg tussen twee persone, tussen 
twee volke, tussen 'n kombinasie van volke, tot `n 
wêreldoorlog, kan nog verder ontwikkel tot 'n nog 
helser stryd naamlik met atoombomme en water- 
stofbomme, met projektiele en gasbomme en so 
meer, waardeur die beskawing en selfs die mens- 
dom uitgewis kan word. 


Dit word gesê dat dit sê vreeslik, sê gevaarlik 
sal wees, dat die magtiges dit nie aandurf nie, maar 
daarvoor terug huiwer. 


Volgens die Heilige Skrif lê daar in elk geval 
nog een oorlog voor. En hierdie een sal die laaste 
wees, al sou daar ook nog een en meer wêreld- 
omvattende oorloë voor die tyd wees. Hierdie laaste 
oorlog is vir ons beskrywe in Openbaring 16. Dit 
word gestel as die ,,oorlog van die konings van die 
aarde en die hele wêreld”. Moet die voorbereiding 
hiervoor nie gesien word in die terrorisme en die 
goedpraat van geweld, selfs deur 'n deel van die 


kerk, asook in die wetteloosheid en goddeloosheid 


nie? 


Maar dit is nie alleen die oorlog wat so oud 
soos die mensdom is nie. Die genade van God is 
nog ouer. Voor die eerste moord gepleeg is, ja net 
na die mens sy Skepper die rug toegekeer het en 
,oorlog' teen God verkies het bo vrede met God, 
het die Goddelike genadewoord reeds tot die mens 
gekom van Hom wat uit die vrou gebore sal word 
om die oorlogslang se kop te vermorsel, en vrede te 
bring tussen God en mens en tussen mense onder- 
ling. Hy sal die verderwer, ,,die mensemoordenaar 
van die begin af” in ,,die poel van vuur en swawel” 

werp. Hy sal kom as dié groot Vredemaker, ,,want 
'n Kind is vir ons gebore, 
'n Seun is aan ons gegee; 
en die heerskappy is op sy skouer, 
en Hy word genoem: 


Wonderbaar, Raadsman, 
Sterke God, Ewige Vader, 
VREDEVORS” — 

) 
tot vermeerdering van die heerskappy en tot 
VREDE sonder einde.” 


Hierdie vrede sonder einde het, soos die oorlog, 
ook verskillende stadiums. Die eerste of paradys- 
stadium is opgevolg deur die belofte aan Abraham. 
Daarna is dit gegee aan die profete. So het Jesaja, 
as die evangelis van die Ou Verbond, die belofte 
van die komende Vredevors voortgeplant met die 
woord: 


, Troos, troos my volk, sê juile God, 

Spreek na die hart van Jerusalem, 

en roep haar toe dat haar stryd verby is, 
dat haar skuld betaal is.” 


In die krip van Bethlehem het die belofte die 
hoogste stadium bereik toe engeleboodskappers dit 
aangekondig het, dat die Messias die brenger van 
die ware vrede, gebore is, en hulle die lofsang 
aangehef het: 


,Eer aan God in die hoogste hemele, 
Vrede op aarde, 
in die mens 'n welbehae.” 
1 
Maar toe is die Vredebrenger gevange geneem, 
veroordeel en gekruisig. 


In die hel het daar seker 'n duiwelse gejuig los- 
gebars: Die vrede is verlore. Haat en moord, oorlog 
en dood het getriomfeer! 


Op die derde dag het die gejuig van duiwel en 
demone op die lippe verstom. Dit het plek gemaak 
vir die blydskap uit die hemel: ,,Die Here het waar- 
lik opgestaan!” ,,Die dood is verslind in die oorwin- 
ning!” ,,Vrede laat Ek vir julle na, My vrede gee Ek 
aan julle; nie soos die wêreld gee, gee Ek aan 
julle nie.” 


Dit is vrede van die Kersprediking, die vrede van 
die Vredevors, Jesus Christus, aan wie die toekoms 
behoort. 


En daarom is Kersfees vir almal wat glo 'n blye 
fees, wat blydskap en vrede sonder einde verkondig. 


Joh, Dreyer, 

















Luk. 1:78 en 79: ,,Deur die innige 
barmhartigheid van onse God waar- 
mee die opgaande Lig uit die hoogte 
ons besoek het, om te skyn oor die 
wat in duisternis en doodskaduwee 
sit, om ons voete na die pad van die 
vrede te rig.” 

In Suid-Afrika is dit anders as in 
Europa byvoorbeeld wanneer dit sons- 
opgang is met kerstyd. In Europa is 
dit dan gewoonlik digbewolk, koud en 
donker. By ons is dit helder met 'n 
verkwikkende klimaat, as die son op 
kersdag sy strale uitstoot oor groen- 
bedekte berge en velde. Daarom spreek 
die beeld van die ,,opgaande Lig uit 
die hoogte”, ons so sterk aan. 


DR. L. M. LE ROUX 


Hierdie beeldryke woord staan in 
die hart van bostaande tekswoord. 
Dit is die hoogtepunt van die verhewe 
logsang van Sagaria toe sy stomheid 
beëindig was. 

Maria se lofsang toon sterk ooreen- 
koms met die lied van Hanna, en 
herinner aan die Psalms. Die lofsang 
van Sagaria is volgens die profetiese 
geskrifte van die Ou Testament ge- 
modelleer. Die hoop van die jubelende 
profeet Jesaja (9:2), kom hier deur `n 
priester-profeet tot 'n nuwe oorweldi- 
gende uitstorting. Dit kon alleen ge- 
beur omdat Sagaria net soos Jesaja, 
vervul was met die Heilige Gees. 

Daar kom dan uit die ,innige barm- 
hartigheid van God” volgens bostaan- 
de tekswoord, drie dinge wat ons aan- 
dag vereis: Eerstens die Opgaande 
Lig uit die Hoogte om ons te besoek. 
Tweedens dat die opgaande Lig gaan 
skyn oor ons wat in die Cuisternis en 
doodskaduwee sit. Derdens dat God 
ons kom besoek om ons voete op die 
pad van vrede te rig. 

Die opgaande Lig uit die hoogte om 
ons te besoek.. Wat gaan daar in ons 
om as ons, ons dit werklik realiseer 
dat God ons besoek? In die Bybel lees 
ons dat skrik en huiwering die Jode 
vervul het as God hulle besoek het. 
God het hulle besoek met bestraffing 
en tugtiging. Die rede van die besoek 
was dat die volk hulle skuldig gemaak 
het aan ongeloof en oortreding van 
Gods gebooie. 

Hier is nou weer 'n besoek van God. 
Die rede is ook ons diep skuldigheid 
voor God. Hier word dit egter baie 
duidelik wat die diepste grond van die 


besoek van God is, Dit is geleë in 

Sy wese naamlik sy liefde. Gods be- 
soek in Jesus Christus beteken genade 
en vergewing. Dit was die grootste 
wonder van (Gods liefdevolle almag 
toe Hy in Jesus Christus mens geword 
het, en as 'n klein kind gebore is uit 
die maagd Maria. 

Hierdie barmhartigheid van God 
het uitgegaan na ons, wat in die 
duisternis en doodskaduwee van sonde 
en ongeregtigheid sit. Net soos die 
son oor ons land in kerstyd opgaan, 
hoog verrys en alle duisternis en 
skaduwees wegvee, so het die op- 
gaande Lig, Jesus Christus kom ,,skyn 
in die duisternis, die duisternis het 
dit nie oorweldig nie” (Joh. 1:5). 
Die beeld van die opgaande Lig spreek 
ons sterk aan, maar spreek die beeld 
van die duisternis en doodskaduwee 
ons net so sterk aan? Hier is die beeld 
van die reisiger wat skielik deur die 
duisternis oorval word, en nou sit hy 
daar in die duisternis. 

In ons land en huise gaan dit be- 
sonder goed. Daar is voedsel en kle- 
ding en werkgeleentheid. Daar is skole 
en universiteite vir ons kinders. Daar 
is beskerming teen bedreigings van 
terroriste. Ons is bevoorreg bokant 
baie ander volkere. Ons het ons kerk- 
geboue ons kerklike lewe en ons 
aangename maatskaplike lewe. Vir 
elkeen is daar lewensbestaansmoont- 
likhede. 

En tog! Sit ons nie midde in die 
sonskyn tog diep in die duisternis en 
doodskaduwee nie? Die sonskyn van 
die vorige paragraaf is maar die 
huitekant. Aster die uiterlike voor- 
spoed en geriewe van voertuie, elek- 
triese- en watervoorsiening ens., skuil 
daar by duisendes — jonk en oud — 
eensaamheid, verdriet en sware skuld- 
gevoel. Daar is van ons mense in die 
hospitaal. sonder hoop om ooit weer 
te herstel. Daar is gesinne wat `n on- 
misbare vader of moeder verloor het. 
'n Verkeersongeluk het onuitwisbare 
spore in sekere gesinne agtergelaat. 
Daar was teleurstelling met ons studie 
of onderneming. Maar dit is ook nog 
maar die buitekant, al is dit vir ons 
gevoel asof daarmee die diepste kern 
van ons gelewe geraak is. Daar is nog 
die swartste duisternis en donkerste 
doodskaduwee, die eintlike en werk- 
like nood, naamlik die sonde en skuld 
voor God. 

Met Kersfees sing hierdie hoë 
trooslied van Sagaria die priester- 
profeet: ,,'n Opgaande Lig uit die 


PAD MAN VREDE 


hoogte om ons te besoek.” Die glans 
van die liefde van God val in sy Seun 
oor ons skuldige en duistere lewe. Dit 
beteken vrede in ons hart. 


En so kom ons by die derde vrug 
van wat uit Gods grote barmhartig- 
heid by die geboorte van Jesus Chris- 
tus vir ons sondaars uitgestraal het: 
,om ons voete na die pad van vrede 
te rig.” 


Die beeld is duidelik. Ons voete ge- 
bruik ons om te loop. Die vraag is: 
Waarheen? Hier word gesê dat Jesus 
ons lewe rig tot die vrede van God 
wat ons uit ons self nooit kon verkry 
nie. Dit gaan ons verstand en wat hy 
kan bereik, ver te bowe. Hierdie laas- 
genoemde waarby die lied van Sagaria 
ons bring, het ons nie as ons net 
maar wat hy besing het as `n dogma 
met ons intellek of verstand aange- 
neem het nie. Dit is nie voldoende 
as ons regsinnig is in die leer nie. 
Dit is nie net 'n leerkwessie maar ʼn 
lewenskwessie. Dit is nie net 'n teore- 
tiese aangeleentheid waaroor ons kan 
spreek en sing nie. Dit moet lewens- 
praktyk word. Ons moet vrugte gaan 
dra in ons daelikse lewe. Die vraag vir 
ons gewete is hierdie een: In watter 
rigting loop ons? Gaan ons onder al 
die voorregte ons eie weg? Gaan ons 
die weg van die materialisme, die weg 
van die geld? Strewe ons net na groot 
winste? Is dit nie die groot duisternis 
en donker doodskaduwee van ons peT- 
soonlik en ook van die Westerse be- 
skawing nie? Gaan ons weg van God, 
of deur Jesus Christus na Hom toe? 
Laasgenoemde is die weg van die 
vrede. 


Hier moet ons egter dink aan vrede 
in die diepste sin van die woord. Dit 
het wel daarmee te doen, dat ons 
vrede onderling as persone en volkere 
moet bevorder, en alle opstand en 
bloedvergieting moet vermy. Maar dit 
gaan veel verder. Dit word na die 
verre toekoms gerig. Dit sien op die 
ewige vrede in die ryk van God. Daar- 
die vrede begin egter hiër in ons 
harte teenoor God en onder mekaar. 
Daarheen rig die opgaande Lig ons 
voete. 


Miskien moet baie van ons met hier- 
die kersfees op ons weë regsomkeer. 
Daar is so 'n vervlakking en verwêreld- 
liking by ons. Die diepere waardes 
geld nie meer nie. Ons moet ons 


FM Vervolg op bladsy 5 


Die Hervormer, Desember 1870, bladsy & 


'N OU BOODSKAP AAN DIE MODERNE, MONDIGE MENS 











Lukas 1 vers 78 (B): ,Die opgaande 

Lig uit die hoogte het ons besoek.” 
En vers 79: ,om te skyn oor die wat 
in duisternis en doodskaduwee sit. om 
ons voete na die pad van vrede te 
rig.” 
Die ,,Opgang” uit die hoogte het 
ons besoek, so lees die Statevertaling; 
ook die Nederlandse Lutherse verta- 
ling. Die ,,Moêrerooi” uit die hoogte, 
sê `n ander vertaler; die ,,Daeraad”. `n 
ander een. Dit kom alles op dieselfde 
neer: MOrerooi en Daeraad en Lig 1s 
dieselfde .Hierdie ,,Opsang” is inder 
daad te verstin as 'n aanbreek van 
die Lig, `n ver':ulling van die profe- 
tiese woord uic Jesaja: ,Die volk wat 
in duisternis wandel, het `n groot lig 
gesien: die wat woon in die land van 
die doodskaduwee, oor hulle het `n lig 
geskyn. ,.Die vrye vertaling, dat die 
Opgang `n Lig is, is in die teken van 
die profetiese woord dus heeltemal in 
orde. Ook Maleagi het uitgeroep: 
Maar vir julle wat my Naam vrees, 
sal die son van geregtigheid opgaan”; 
baie beslis profetiese woorde met `n 
sterk Messiaanse strekking. En nadat 
hierdie profetiese woord inderdaad in 
vervulling gegaan het, toe die Woord 
vlees geword het, kan ons uit volle 
bors sing: (Kerspsalm van Jesaja): 


Deur duisternis en donker wolke, 
straal vir ons oog 'n wonder lig; Kom 
tot Sy skynsel, alle volke; My siel, 
wil tot die glans jou rig. Die skadu- 
wees van sondeduister, die donker 
nag van graf en dood, word wegge- 
vaag deur hemelluister, Gods liefde 
oorwin die wêreldnood.” 


Maar . . . dat die Woord van God 
so `n lied van dankbaarheid uit die 
hart van die mens oproep, is nie van- 
selfsprekend nie. Die gemeente. die 
uitgeroepenes van die Heer, die Kerk 
as dit wat aan die Heer behoort, moet 
dit ook weet dat hierdie boodskap 
slegs gedeeltelik aanvaarbaar is vir 
die mens van hierdie eeu; ons be- 
klemtoon dit: slegs gedeeltelik aan- 
vaarbaar! Waarom? 


Die Evangelie word geadresseer aan 
die 20ste eeuse mens, en die 20ste 
ceuse mens is die mondige mens. Dis 
die mens wat vir homself kan dink, 
besluit en praat. Dis die mens wat 
wil vry wees. Dat mondigheid verant- 
woordelikheid moet impliseer. is blyk- 
paar 'n stelling van die onderdrukker! 
Nee, broeders en susters, laat die 
Kerk van die Heer dit nou weet, en 
die Kerk van die Heer is u en ek, dat 
die mens van ons tyd wel daarin ge- 


interesseerd is dat daar lig moet wees, 
die lig van die beskawing en veral die 
Westerse beskawing met sy vrugte, 
soos dit ontstaan het uit sy wetenskap 
en tegniek en al die voordeel en ge- 
mak wat weer daaruit vloei... maar, 
die mens van hierdie eeu met sy 
interesse in die lig van die beskawing 
en die lig van die Tegniek, WIL nie 
hoor dat die lig vanuit `n vertikale 
baan, dit wil sê van Bo na benede 
kom nie. Hy WIL nie en hy KAN nie, 
nadat hy die elektriese lig aange- 

skakel het, begin om sulke .. . stories. 
mites te lees nie. Luister wat vra hy 
vriendelik en beleefd aan die Kerk: 
ons smag na 'n beter wêreld. O Kerk. 
gee dit vir ons. maar. asseblief. moe- 
nie verwag dat ons hierdie storie, dat 
die lig waarna ons soek van bo sal 
kom nie! Met ander woorde: Wees as- 
seblief bereid om in die tekswoord 
van vanaand net drie woorde te 
skrap, dan pak ons weer die Kerk- 
banke vol: skrap net die woorde wat 
al te horisontaal letterlik op ons af 
gedruk word. skrap slees die drie 
woorde: uit die hoogte! Want onthou. 
'n mondige mens moenie ,,uit die 
hooste” aangespreek word nie: so 
praat mens wel met kinders! Mens se 
gesonde verstand sê vir jou dat dit 
`n storie. meer geleerd. 'n mite is wat 
die mens sv lig .uit die hoogte” ont- 
vang het of moontlik noe sal ontvang. 
Verstaan tog O Kerk, dat die tvd toe 
die mense aan hekse en duiwels ge- 
2lo het. vir goed verby is! Dis die tvd 
van die verligting waarin ons leef. 
Skrap dus wat nie meer aanvaarbaar 
is nie en gee vir ons 'n Bybel wat 
vir ons van betekenis kan wees in ons 
voorteesette soeke na lig. ons weten- 
skaplik voorteesette posines. ons wel- 
willende kras-inspannine om die res 
van die tekswoord uit te voer. naam- 
lik: om uit duisternis en doodskadu- 
wee uit te kom en daarbv ons voete 
op die pad van vrede te plaas. 


U sien. gemeente. die mondise 
mens van ons tvd. jis dus in elk seval 
wel geinteresseerd in die twee hoof- 
sake wat hier ter sprake kom. naam- 
lik (1) die nodige lig om alle duister- 
nis en skaduwee van die dood uit te 
wis en (9) dat daar op die wêreld 
vrede moet wees in plaas van voort- 
durende oorloë. 

Dus: Die Kerk is eintlik slegs nodig 
om die mens te ielp lei om in die 
eerste plek die lig wat die beskaafde 
mens reeds besit, innerlik en inherent 
in hom brand, net tot groter helder- 
heid te bring, tot groter formaat aan 
te blaas! Met ander woorde, preek so: 
Die opgaande lig vanuit die mens het 
ons reeds besoek (in die vorm van 
Wetenskap en tegniek, vernietiging en 
uitskakeling van voorheen dodelike 
aansteeke siektes), in die vernietiging 
van armoede en leed. Want juis die 
siektes en die armoede is aldus ons 
doodskaduwee en duisternis waarin 
ons nog ,,sit”. Preek so: Gee vir die 
mens brood in sy armoede en genesen- 
de medisyne in sy siekte. En die 
tweede deel van ons teksvers: om ons 
voete te rig op die pad van vrede, 
daarmee wil ons inval. Oorloë en 
bloedvergieting staan in lynregte bot- 
sine met die inherente lig van die 
beskawins. Preek so: Die Kerk moet 
sy taak tot humaniteit, menslikheid 
weer in alle erns opneem: dan en dan 
alleen sal daar vrede kom, vrede op 
aarde. Alle mense is mekaar se broe- 
ders en susters: skrap net die woord- 
jies in Christus”, want dit is juis 
die struikelblok. Ons voete sal op die 
pad van vrede kom sodra daar weer 
Social justice” op die wêreld kom. 

Gemeente van die Heer — Daar het 
u in `n neutedop die versoek van die 
mondige rasionele, dit wil sê redelik 
denkende mens aan die Kerk! Hy vra 
nogal veel: hy vra `n dunner Bybel. 
`n Bybel waarvan die stories uitsehaal 
is en slegs die oer-,Evangelie” van 
menslikheid” en .,medemenslikheid” 
behou is Hy vra: Kap die tou van 
Bo na benede af, eens en vir altyd. 
en praat op die horison en oor die 
horisontale dinge, sodat ons kan ver- 
staan. 

Wat moet ons hierop antwoord en 
hoe moet ons dan preek? En nou moet 
die Kerk nie bang wees om duidelik 
te praat nie. bang wees dat die Tid- 
maat sy attestaat of hewys van lid- 
maatskap sal ..vat” as die antwoord 
Pom macntlik teen die bers stuit nie. 
Hy het dit toe al buitendien lankal 
onsigbaar gevat. miskien nos dieselfde 
dae of naweek van sy belvdenis! `n 
Lidmaat kan sy bewvs van lidmaat- 
skap heel baslis self neem. sonder 
ekriftelike opvraging daarvan. Dus: 
die Kerk moet vreesloos antwoord. 

Dit is die antwoord: Hierdie op- 
gaande Lie is nie een of ander lig nie. 
juis daarom word dit met `n hoof- 

DIE OPGAANDE LIG 


[] Van vorige bladsy 


letter L geskryf. Dit kan nie betrek- 
king hé op die sogenaamde ,,inmer- 
like lig” nie, omdat dit van elders af 
gekom het in Sy Opgang. Dit kan 
selfs nie eens betrekking hé op die 
prediker, Johannes die Doper nie, 
Vorverdowend duidelik stel die Evan- 
gelis Johannes dit: ,En die lig skyn 
m die duisternis, en die duisternis 
het dit nie oorweldig nie. Daar was 
'n man van God gestuur wie se naam 
Johannes was. Hy het tot `n getuienis 
gekom om van die lig te getuig, sodat 
almal deur hom sou glo. Hy was nie 
die lig nie, maar hy moes van die lig 
getuig. Die waaragtige lig wat elke 
mens verlig, was aan kom in die 
wêreld.” Hierdie Lig is dus Hy oor 
wie dit gaan in die ganse Woord van 
God, van Genesis tot Openbaring! Der- 
halwe kan ons nie en mag ons nie by 
hierdie geleentheid die Evangelie so 
ombuig en so verbuig dat ons ver- 
kondiging `n aanblasing word van die 
sogenaamde inherente lig in 'n goeie 
hart nie. 


Dat Sagaria in hierdie jubelende 
loflied kon spreek van `n opgaande 
Lig wat ons reeds besoek het (en dit 
wel voor die geboorte van die Heer), 
is ook niks vreemds nie. Die Profeet 
spreek vanuit die verlede, die hede 
en die toekoms. Christus het die tyd 
vervul. Dat die Daeraad, die mOre- 
gloed, die rooidag, die opgaande Lig 
uit die hoogte hier aangekondig word 
asof Hy reeds gekom het, is profetiese 
verlede tyd. Die Evangelis Johannes 
het so bevestig: ,En ons het Sy heer- 
likheid aanskou, `n heerlikheid soos 
van die Eniggeborene wat van die 
Vader kom, vol van genade en waar- 
heid.” Sien u gemeente, Hy kom van 
die Vader, hy kom van BO. 


Dis nie verniet dat die gemeente 
van die Heer opgeroep word om van 
die waaragtige Lig te getuig nie. Daar 
is hierdie waaragtige Lig maar daar 
is ook ander liggies. Deur die eeue 
heen het al hierdie uit die mens op- 
vlammende liggies telkens weer uit- 
gewaai soos `n kersvlam in die sterk 
wind. Dit is die horisontale liggies, 
So eie aan die mens. Daarom kan ons 
die lyn nie so gaan trek dat die verti- 
kale rooi reddingsgordel van 'n barm- 
hartige God in Christus Jesus deur- 
gesny word nie. 


Die Evangelie praat hier oor `n baie 
ernstige saak, naamlik daaroor dat 
hierdie Lig, Jesus Christus OP BE- 
SOEK gekom het. Wanneer Hy op 
besoek kom, doen hy dit nie sommer 
nie. Dit is so dat God nooit sommer 


maar iemand besoek, sonder rede nie. 
In Christus Jesus kom God op besoek 
met 'n spesifieke doel. Hy kom as `n 
Lig om te skyn. HY WIL die duister- 
nis en doodskaduwee verdryf, maar 
op sy bepaalde goddelike manier en 
nie anders nie. Dit is op sigself al 
'n groot wonder dat God mense be- 
soek. Laat ons daaroor bly wees, want 
God is God en die mens is mens. 
Die woord ,,besoek” is 'n eg Bybelse 
woord. Veral in die Ou 'Testament 
lees ons telkens dat God sy volk 
besoek” in tweeërlei sin: Hy besoek 
sy volk in guns (goedheid) en ge- 
nade. Hy besoek sy volk om te troos, 
te help, te red. Maar, God se besoek 
het ook `n ander doel: Hy besoek ook 
om diesynes te vermaan, te tugtig, te 
straf en selfs te oordeel. 


In elk geval, hoe Hy ookal op 
besoek kom, feit is dat Hy het met 
Sy besoek `n plan, 'n doel. Hy kom in 
Sy Seun as 'n LIG om te skyn. Oor 
wie? Hierdie boodskap is geadresseer 
aan diegene wat sit in ,,duisternis en 
skaduwee van die dood”. Merkwaardig 
dat die woord ,,sit” hier gebruik word. 
Dit beteken gewoon dat sonder hier- 
die LIG uit die hoogte sit jy daar vas, 
jy sit buite Christus soos `n prisonier sit 
1% sy sel. Jy kan in daardie sel moont- 
lik opstaan en beweeg, maar nie verder 
as die deur nie. Buite die Lig van die 
verlossende woord in Jesus Christus 
is die lewe dan inderdaad niks anders 
as 'n tronk nie, `n sel waarin jy sit en 
moet sit totdat jy jou asem sal moet 
uitblaas. Maar .. . in die lig van hier- 
die Lig, hierdie Daeraad, hierdie More- 
rooi, kan mens werklik sê: ,,Al gaan 
ek in `n dal van doodskaduwee, ek sal 
geen onheil vrees nie, want U is met 
my, U stok en U staf vertroos my .. .” 


Wanneer egter, broeders en susters, 
God Sy lig in Christus Jesus oor ons 
wil laat skyn, wanneer ons in en deur 
Sy Seun uit hierdie sel uitgelaat word, 
moet ons onmiddellik nog iets verder 
weet. Hierdie God van die Bybel deel 
nou iets mee waarvan die mondige 
mens niks hou nie. Hy deel mee dat 
Hy wat God is nou te doen het met 
jou voete en die pad waarop daardie 
voete loop. Dat Hy te doen wil hê met 
jou voete, beteken eintlik dat Hy te 
doen wil hê met jou as hele mens, 
want waar jou voete staan, daar is jy. 
Hy wil nou te doen hê met jou hoof, 
jou hart en jou hande. Hy het nou 
iets te doen met jou mond. Wat jy 
dink en wat jy praat, met jou lewens- 
uitgange van liefde en moontlik van 
haat, daarmee het Hy te doen. 


Jy betree 'n pad, sê die Bybel hier, 
'n heel bepaalde pad. Dat jy 'n pad 
betree, beteken jou lewenswandel het 
met God iets te doen. Daarvan hou 
die natuurlike mens nie. Daarvan hou 
die ,,mondige” mens niks, want dit 
doen alles inbreuk op sy ,mondig- 
heid”, sy sogenaamde vryheid om te 
doen en te sê en te dink en te gaan 
net waar hy wil. 

Maar, die mens wat in hierdie lig 
van die Evangelie wandel moet weet 
dat die bepaalde pad wat hy moet 
loop, die pad van VREDE is. Vrede 
is weer 'n eg Bybelse woord. Dit sou 
'n ontsettende verskraling van die be- 
tekenis van Bybelse vrede wees, in- 
dien ons sou reken dat vrede beteken 
slegs die afwesigheid van oorlog, in- 
dien ons sou meen dat vrede beteken 
die afwesigheid van rusie en dwars- 
trekkery. Hierdie Bybelse begroeting, 
vrede”, kan alleen daar wees waar 
God met ons is. God is met ons in die 
Immanuel. Hy is die Vredevors! Vrede 
is ver meer as 'n abstrakte filosofiese 
begrip. Bybelse vrede is persoonlik, 
dis `n Persoon. Waar Hy is en waar 
Hy heers is daar vrede: ,,O Vredevors, 
U ryke erbarme, bring vrede op aarde 
en in my siel. 

Dat hierdie Lig, Christus Jesus oor 
ons wil skyn en ons voete wil rig op 
die pad van vrede, beteken dus: God 
die Vader wil ons in en deur Hom 
regverdig en Hy wil ons heilig. An- 
ders, naderbepaald gesê: Dit beteken 
dat Hy met ons geloof en geloofslewe 
baie te doen het. Dit beteken dat jou 
belydenis en jou daad mekaar nie 
moet weerspreek nie. Gemeente, wees 
bly oor hierdie besoek, oor SO `n 
besoek van onse GOD. — Amen. 


DIE PAD VAN VREDE 

diepe skuld voor God bely: ,Ons het 
in ons eie lig, in plaas van die op- 
gaande Lig geloop, en geweier om ons 
voete te laat rig na die vrede.” Die 
lied van Sagaria kom deur die Heilige 
Gees tot ons en roep ons op om `n 
nuwe begin te maak en aan God te 
vra: 
,.Schenk my Uw zegen, toon my UWw 
wondermacht en leid my voort 
langs't smalle pad, tot in de donk're 
nacht de morgen gloort. 
Dan lacht my toe der eng'len trouwe 
wacht ! 
Die my geleid en my heeft thuisge- 
bracht.” — Amen. 

GELOFTIEFEFES 1970 


Ons en Ons Kinders 


MALEAGI 5:3, 6: ,Kyk, Ek stuur julle 
die profeet Elia voordat die groot en 
vreeslike dag van die Here aanbreek. 
En Hy sal die hart van die vaders 
terugbring tot die kinders en die hart 
van die kinders tot hul vaders, sodat 
Ek nie hoei te kom en die land met 
die banvloek tref nie.” 

Hierdie teks van ons is geskryf in 
`n tyd van woelinge, van onrus en 
onsekerheid. Dit was nadat Esra en 
Nehemia die Jode teruggelei het na 
Jerusalem en die tempel en Jerusalem 
weer opgebou was. Rondom was die 
heidense Arabiere en die invloed van 
die groot en hoë Griekse beskawing 
was baie sterk. Daar was 'n geweldige 
verval in die volk en veral in die huis- 
gesinne was die verval en afval groot. 
Daarom dat die profeet so bekommerd 
was, want die huisgesin is die grond 
en fondament van die volk en die 
voortbestaan van die volk. Huweliks- 
bande is verswak, losbandigheid, ban- 
deloosheid en wetteloosheid het ge- 
seëvier. 


DS. D. J. DREYER 


Van die ouere mense het nog vas- 
gehou aan die tradisies en oorlewe- 
ringe, die weë en die strenge gods- 
diens van die vadere en het gesê die 
jeug gaan verlore. Vir die jeug was 
hul ouers en die ouere mense stadig 
en ou-modies, te konserwatief na die 
smaak van die jeug. Die jeug wou vry 
wees, nie stilstaan op een plek nie, 
hulle wou léwe. Die hoë Griekse be- 
skawing en wat dit meegebring het, 
was mooi en aantrekliwk en baie in- 
teressant. Hierdie beskawing was vir 
die jeug die simbool om grense te 








verbreek en daarmee het nasionalisme 
en nasietrots `n onding geword. 

Die profeet Meleagi bekommer hom 
oor hierdie breuk tussen die ouere 
mense en die jeug, die breuk tussen 
ouer en kinders en hy sien hierdie 
breuk nie as maar die normale nie, 
maar as `n breuk wat die hart raak. 

Dwarsdeur die geskiedenis van die 
mens was daar `n sekere skeiding, 'n 
breuk, 'n sparining tussen oud en jonk 
— dit is normaal. Die jeug van die 
ouers en ouere mense is verby en 
hulle vergeet soms dat hulle ook 
jonk was. Intussen gaan die lewe en 
die beskawing voort, die lewe veran- 
der en die verandering is dikwels 
vinniger as waarmee die oueres kan 
tred hou. Die jeug is die nuwe lewe 
en die omstandighede verander, hulle 
word groot in veranderdende omstan- 
dighede en in ander omstandighede 
as waarin hul ouers groot geword het. 
Daarom voel die jeug dat die ouer 
mense konserwatief is, hulle is agter 
die tye — 'n ou boom verplant nie 
maklik nie. Dwarsdeur die geskiede- 
nis het die ouer mense gesê die jeug 
gaan verlore. Dit is heeltemal nor- 
maal: Die ouers moet bietjie rem aan- 
draai en die jongeres moet vooruit 
beur — dit is die lewenskrag van die 
mens, die volk en die lewe. 

Maar in die tyd van Maleagi was 
hierdie spanning, hierdie breuk nie 
normaal nie, dit was hartgrondig. Die 
vraag is: Is dit vandag normaal? Is 
die houding en optrede van so `n 
groot gedeelte van die jeug slegs maar 
normaal, is dit slegs maar vitaliteit? 

Die oneerbiedige en selfs veragte- 
like aanspreekwyse en optrede van 
kinders teenoor hul ouers en ouere 
mense is nie meer die uitsondering 


nie, dit het al algemeen geword: kin- 
ders breek los van ouerlike gesag; 
dogtertjies van veertien jaar en selfs 
jonger dra al grootmens klere. Groter 
kinders bring smart en droefheid aan 
hul ouers; buite-egtelike geboortes by 
kinders kom altyd meer voor; twee 
uit elke vyf huwelike loop op die 
rotse. `n Onrusbarende nivelerings- 
proses is sterk aan die gang: Nasio- 
nale grense word oorskrei en moet ge- 
lykgemaak word; taaltrots en nasie- 
trots word op die agtergrond geskuif 
ten gunste van dit wat uit die vreem- 
de kom; dit wat uit die vreemde kom 
word geëer en aangehang bo die eie. 
In die kerklike lewe sien ons dit ook: 
Die grootste deel van die katkisante 
verdwyn vir baie jare; duisende jong- 
mense en kinders kom nooit in die 
Sondagskool, kerk of katkisasie nie; 
Godloënaars vermeerder; Kommunis- 
me neem enorm toe onder alle soorte 
van dekmantels onder ons volk, in die 
kerke en in die skole. 

En nou vra ons: Is hierdie toestande 
normaal? Is dit maar die gewone 
skeiding, die spanning tussen oud en 
jonk? Het die ouers en ouere mense 
geen rede tot onrus nie? 

Ek wil geen jobstrooster wees nie, 
ook nie gemoedere opjaag nie, ek het 
ook nie my vertroue in die jeug ver- 
loor nie. Maar mens moet jouself 
rekenskap gee — en veral ook in tye 
van volksfeeste soos nou en veral met 
`n Geloftefees waarop ons terugdink 
aan die voorgeslagte van ons volk. 
Mens moet rekenskap gee van die 
omstandighede en ook van jouself, 
want as dit so aangaan is ons op die 
weg van ondergang en op pad tot 
self-uitwissing. 

] Vervolg op bladsy 8 

Die boek Josua word gewoonlik een 
van die historiese boeke van die Ou 
Testament genoem. Met ander woorde 
dit word `n geskiedenisboek genoem. 
En inderdaad lyk dit ook met die 
eerste oogopslag na `n geskiedenis- 
boek met verhale wat soms interes- 
sant kan wees en ander gegewens 
wat uiters vervelig kan wees. Maar 
Josua is nie 'n geskiedenisboek nie; 
daar is in werklikheid geen enkele 
geskiedenisboek in die hele Bybel nie. 
Want `n geskiedenisboek vertel van 
die dinge wat mense doen, maar die 
Bybel vertel van die dinge wat God 
doen. Selfs wanneer daar van die 
doen en late van mense verhaal word, 
is die bedoeling om Gods handelinge 
met hulle op die voorgrond te plaas. 
Om hierdie rede staan daar nie bo-aan 
hierdie reeks artikels in Die Hervor- 
mer ,,Die verhaal van die boek ...” 
nie, maar ,,Die boodskap van die boek 
...” Ons het dus in die boek Josua 
nie te doen met 'n historiese ver- 
handeling oor die dade van Israel nie, 
maar net prediking oor die dade van 
God met sy volk (Jos. 24:31). Dit 
moet ons dan voor oë hou as ons wil 
weet wat die boodskap van die boek 
vir ons is. 


Dit is nie moontlik om in So `n 
kort artikel soos hierdie `n volledige 
oorsig oor die inhoud van die boek 
te gee nie. En dis ook nie nodig nie, 
want ons doel is om vas te stel wat 
die prediking van die boek as 'n 
geheel vir ons as Christene te sê het. 
Ons kan die inhoud dan in drie hoof- 
dele verdeel: 


Hoofstukke 1-12 vertel hoe Israel 
die land Kanain binnegetrek het en 
van suid na noord die hele land ver- 
ower het totdat hulle in besit was van 
die erfenis wat God aan hulle gegee 
het. 

Hoofstukke 13-21 vertel van die ver- 
deling van die land tussen die stamme 
sodat elkeen `n deel kon kry aan die 
gawe van (God. 





Hoofstukke 22-24 beskryf die vrede 
wat gevolg het en gee 'n vermaning 
om die Here te erken as die Gewer 
van die gawe en om Hom te dien as 
sy volk. 

Dit is dan die hooftrekke van wat 
daar in die boek Josua staan. Maar 
wat het dit met ons in die moderne 
wêreld te doen? As dit dan nie blote 
geskiedenisverhale is nie maar predi- 
king, watter betekenis het dit dan vir 
ONS? 

Om die betekenis van hierdie ver- 
hale vas te stel, moet ons eers kyk 
na die posisie van ons boek in die 
Bybel. Dit is nie verniet dat Josua 
net n4 die Pentateuch (dit is die 
eerste vyf boeke) staan nie. In daar- 
die boeke is vertel hoe God aan die 
aartsvaders belowe het dat hulle na- 
geslag die land Kanain sou beërwe, 
hoe dié nageslag tot `n groot volk 
uitgegroei het, hoe God hulle uit die 
Egiptiese slawerny verlos het en met 
hulle `n verbond gesluit het om sy 
volk te wees. Dit is dus alles hande- 
linge van God met sy volk. En nou 
gaan die verhaal verder in die sesde 
boek. Ons kan sien hoe heg die boek 
Josua met die voorafgaande verbind 
is wanneer ons kyk na Jos. 1:1. Dit 
begin met die woordjie ,,en” — dit 
wil sê dit neem die verhaal dadelik 
op waar dit aan die einde van Deute- 
ronomium opgehou het. Aan hierdie 
eenheid van die boek met die vooraf- 
gaande boeke het sommige geleerdes 
uitdrukking gegee deur te praat van 
die Hexateuch (dit is die eerste ses 
boeke) in plaas van die Pentateuch. 
Want nou word daar verder vertel 
van die handelinge van dieselfde God 
met dieselfde mense as in die vorige 
vyf boeke. Die voortsetting van die 
verhaal vertel dan dat God die belofte 
wat Hy aan die vaders gemaak het, 
vervul het. So het Hy sy woord gehou 
en die kroon gespan op sy verlossings- 
werk deur aan sy volk die beloofde 
land te gee. So het die verhaal wat 
van Abraham af loop, dan 'n bekro- 


DIE BOODSKAP 
VAN DIE BOEK 
JOSUA 


DS. J. A. LOADER 


nende afsluiting gekry in die boek 
Josua. 

Die boek wil op hierdie manier 
toon hoe God sy woord hou. ,,Jy sal 
hierdie volk die land laat erwe wat Ek 
hulle vaders met `n eed beloof het 
om aan hulle te gee,” sê Hy aan 
Josua. Ons kan sê dat die hoofgedagte 
van die boek die getrouheid van God 
aan sy woord is. Hierdie getrouheid 
van God het gesorg daarvoor dat sy 
volk die rus van die beloofde land 
kon ingaan. 

Maar die boek Josua is nie alleen 
na agtertoe verbind met die vooraf- 
gaande boeke nie. Dit vorm nie alleen 
die afsluiting van die vorige vyf 
boeke nie, maar ook die begin van 
die daaropvolgende boeke. Kyk ons na 
Rigt. 1:1, sien ons hoe ons boek ook 
met die volgende verbind is: Presies 
soos Josua die draad opneem by Deu- 
teronomium, so neem Rigters weer 
die draad by Josua oor (weer die 
woordjie ,,en” heel aan die begin). 
Maar ons kan die verband van ons 
boek met die dinge wat daarna gekom 
het, ook in die boek self sien. In hoof- 
stukke 23 en 24 word die volk deur 
Josua vermaan of in die toekoms die 
Here te dien wat elke woord van sy 
beloftes gehou het (23:14). Want as 
hulle dit in die toekoms nie doen nie, 
sal sy toorn oor hulle ontvlam en dan 
sal Hy hulle uit die goeie land laat 
omkom (23:16). Nou is die volk in 
die beloofde land — nou is die kroon 
op die verlede gespan. Maar nou moet 
hulle in die toekoms die Here erken 
as die Gewer van die goeie. En as 
ons nou volgende boeke lees, sien 
ons dat hulle dit nie gedoen het nie 
— hulle het hul rug op die Here 
gedraai. Daarom het Hy ooreenkom- 
stig die woord van hoofstuk 23 hulle 
in ballingskap laat wegvoer. 

Maar dit sou verkeerd wees om te 
dink dat die band van ons boek 
met die daaropvolgende gebeure al 
leen tot hierdie troostelose punt lei. 
Ons kan met die hulp van die literêre 
wetenskap vasstel dat die verhale van 
die boek Josua, wat baie oud is, eers 
in hierdie tyd van die ballingskap hul 
finale beslag gekry het. Eers in hier- 
die donker tyd verkondig die skrywer 
die getrouheid van God aan sy woord. 

OG] Blaai om 

ONS EN ONS KINDERS 


[] Vervolg van bladsy 6 


Dit lyk my asof toestande van van- 
dag nie maar die gewone, normale 
Spanning tussen oud en jonk is nie, 
dit is hartgrondig soos Maleagi sê, 
want dit raak die wese van die be- 
staan en voortbestaan van volk en 
Kerk, van die lewe self. 


Maleagi spreek die woord van God: 
Ek sal Elia stuur om die hart van die 
vaders na die kinders te bring en die 
hart van die kinders na die vaders, 
sodat julle nie uitgewis word nie. 

En hierdie Elia het gekom en Sy 
Naam is Jesus Christus. Hy het ge- 
word die gemeenskaplike belang vir 
ouer en kind, vir oud en jonk; die spil 
waardm die hele lewe draai; Hy het 
geword die werklike lewe in lewe en 
sterwe. 

Die ouere mense weet dit, besef dit, 
glo dit en daarom sê hulle: Daar's 
hy! Dit is die fout by die jeug! Hulle 
breek met dit wat die vadere oorge- 
lewer het; hulle kom nie meer in die 
kerk nie, gaan liewer na allerhande 
vermaak! Tere wiggie in die wiegie, 
wat moet tog eendag van jou word! 
En hiermee spreek ons dadelik `n 
oordeel uit oor die toestande van 
vandag en oor ons jeug van vandag. 
Die vraag is: Lê die fout altyd net 
by die jeug? 

Luister weer wat sê die profeet 
Maleagi: In die eerste plek moet die 
hart van die vaders tot die kinders 
kom en in die tweede plek die hart 
van die kinders tot die vaders. 

Laat ons bietjie hand in eie boesem 
steek, ons as ouers en ouere mense. 
Ons sê ons is die kinders van die 
stoere Hugenote, Geuse, Voortrekkers, 
Is dit werklik so — ook na ons han- 
delswyse en optrede? En wat van ons 
Doopbelofte naamlik om ons kinders 
groot te maak in die vrese van die 
Here? 

Hoor my kind nog van wonderdade 
van God in ons geskiedenis uit my 
mond as vader en moeder? Word die 
Bybel nog gereeld in my huis oopge- 
maak in gemeenskap van die gesin? 
Het my kind nog die voorreg om saam 
met vader en moeder kerktoe te gaan 
en saam te luister na die verkondiging 
van die Woord en saam met my deel 
te hê aan die erediens? Is my kind 
in die sondagskool of stuur ek hom 
maar gerieflikheidshalwe kerktoe en 
sondagskool toe terwyl ek self by die 
huis 1ê en nie eers weet of my kind 
werklik sondagskool of kerktoe gaan 
nie? Is die moeite en opoffering dalk 
te groot om Sondag vir my kind te 


wag dat hy eers sondagskool toe kan 
gaan? Beleef my kind nog daardie 
mooi vertroue tussen vader en moe- 
der, daardie mooi liefde tussen vader 
en moeder en die afhanklikheid van 
Christus? Gee ek aan my kind so `n 
voorbeeld van Christelike geloof en 
lewe dat my kind my kan eer, respek- 
teer en liefhê? Hoevele Afrikaner- 
kinders is daar wat versorg word deur 
bediendes, swart hande wat die salfies 
moet aansmeer, die traantjies moet 
afvee, die hartjie moet vertroos! Het 
my Voortrekker-ouers so gedoen? 

Hoe kan die hart van die kind 
terugkeer na en bly by die hart van 
die ouer as die hart van die ouer nie 
die hart van die kind vind nie? Sal 
my kind Christus nie makliker aan- 
vaar as Christus werklik in my hart is 
nie? Ek glo die kind sal `n beter 
Christengelowige wees tot minder 
smart vir die ouer as ek `n ware 
Christen gelowige is en dit aan die 
kind toon deur my optrede en die 
liefde tussen man en vrou. 

Ek wil die kinders en die jeug 
nie goedpraat en voorpraat in dit wat 
hulle doen nie, maar moet ek nie 
dalk die fout eers by myself soek 
nie. Om kinders te hê en op te voed 
bring groot verantwoordelikheid mee 
en eendag gaan God hom van my 
hand eis. Mag God ons genadig wees. 
Amen. 


OP 


VAKANSIEWOONSTELLE 
WARMBAD 
Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerweg 55, 
Telefoon 535, Warmbad, Tvl. 

BOODSKAP VAN 
JOSUA 


[7] Van vorige bladsy 


Juis in hierdie tyd ag hy dit nodig 
om te predik dat Gods getrouheid die 
rus van die beloofde land aan sy 
volk gegee het. As hy dan juis in 
hierdie tyd die getrouheid van God 
verkondig, beteken dit dat hy juis 
nou op daardie getrouheid sy hoop 
vestig. So verwag hy dat God in sy 
getrouheid aan sy woord, ten spyte 
van die ontrouheid van sy volk, die 
rus van die beloofde land aan hulle 
sal herstel. So verkondig die boek 
Josua nie alleen die bekronende af- 
sluiting van Gods belofte aan die 
vaders nie, maar dit verkondig ook 
die verwagting dat Hy daardie ver- 
nietigde kroon van rus in die beloofde 
land sal herstel. 

So kan ons dan die boodskap van 
die boek Josua soos volg saamvat: 
Gods getrouheid aan sy woord het in 
die verlede die rus van die beloofde 
land aan sy volk gegee. Maar ten 
spyte van sy volk se ontrouheid wat 
hul gawe vernietig het, sal God weer 
die rus van die beloofde land aan 
hulle herstel. 

En nou bly daar vir ons nog een 
stap oor. Ons as Christene lees die 
Ou Testament in die lig van die Nuwe. 
Die boek Josua se verwagting van rus 
word in die Hebreërbrief vir ons 
geinterpreteer. Dit wil sê die Hebreër- 
brief sê aan ons hoe ons hierdie 
boodskap reg moet verstaan. Daar 
lees ons dat die volk van God die 
gelowiges in Jesus Christus is en dat 
die rus wat God aan hulle sal herstel, 
die ewige rus in die hemelse Kanain 
is. So is Josua vir ons nie `n blote 
storieboek nie, maar dit verkondig dat 
die God van getrouheid met sy volk 
handel — deur aan hulle die beloofde 
land van die hemel te gee. 




















SKRIFVERKLARING.... 


,Is jy beter as No-Amon wat gelê 
het aan die Nylstrome. met waters 
rondom hom; wie se voorskans die 
groot water was, waters sy muur?” 
(3:8). 


Met 'n honende vraag roep Nahum 
vir Ninevé 'n gebeurtenis in herinne- 
ring, 'n gebeurtenis rondom die stad 
No-Amon in Egipte. Die antwoord 
wat op die vraag: ,Is jy beter as 
No-Amon?” verwag kan word, is van- 
selfsprekend: ,,Natuurlik nie!” — 'n 
antwoord wat Ninevé miskien nie self 
Sou gee gegee het of wou gee nie, 
maar 'n antwoord wat Nahum met 
profetiese sekerheid kan veronderstel. 


DR. W. C. VAN WYK 


'n Dergelike honende vraag is op 'n 
ander geleentheid deur die Assiriërs 
aan Juda gevra, by `n geleentheid 
wat Nahum en sy tydgenote nog vars 
in die geheue gehad ket, toe koning 
Sanherib van Assirië vir die groot 
benoudheid (vergelyk by 1:9) verant- 
woordelik was. Die Assiriërs is so ge- 
haat deur almal in die ou Nabye 
Ooste en elke volk het bittere onder- 
vinding van nuli#'gehad. Ons kan on: 
dus voorstel dat die vrae van die 
vrabsake, die Assiriese offisier. jwms 
omdat hulle so uittartend was vir jare 
deur Juda onthou is; dat die een 
geslag dit aan die ander oorgedra 
het om die godslastering van Assirië 
wat die spot met die ,.magteloosheid” 
van die Here gedryf het, in herinne- 
ring te roep (vgl. 2 Kon. 18-19). As 
Nahum dan hierdie vraag vra is dit 
meer as 'n blote stylmiddel, dit is 
bedoel om die spot te dryf met die 
vrae wat eenmaal deur die rabsake 
gevra is. 


Die rabsake het gespog met al die 
stede wat deur die Assiriërs verower 
is, omdat al die gode van die ver- 
skillende volkere te swak was om 
hulle stede te red. Hoe kon Juda dan 
verwag het dat Jerusalem gered sou 
word? Hy sou vanselfsprekend die- 
selfde lot as al die ander stede onder- 
gaan! Die satiriese vraag van Nahum 
vergelyk die komende lot van Ninevé 
met die lot van No-Amon, 'n Egip- 
tiese stad wat bvna 'n halfeeu tevore 
verwoes is — nogal deur die Assiriërs 
self! Die naam van die Egiptiese stad 
beteken: ,,stad van (die god) Amon”. 
een van die belangrikste Egiptiese 
gods. Net so belangrik as wat die god 
Amon vir die Egiptenare was, was die 
stad No-Amon self. Die stad is beter 
bekend onder die naam 'Thebe, 'n 
ver-Griekse naam van 'n Egiptiese 


IS JY BETER AS NO-AMON? (NAHUM XV) 


gehuggie in die omgewing wat op die 
groot stad oorgedra is. Die stad was 
geleë aan die middeloop van die Nyl, 
omring deur verskillende kanale uit 
die Nyl. Sedert die Egiptiese Agtiende 
Dinastie was dit die hoofstad van die 
Egiptiese Ryk. Slegs vir geringe tyd- 
perke was ander stede die sentrum 
van die land, en veral op godsdiens- 
tige gebied het dit byna onafgebroke 
die middelpunt gebly tot die Vyf-en- 
twintigste Dinastie van die Ethiopiese 
Farao's. Nadat hierdie hoofstad deur 
Assurbanipal, die koning van Assirië, 
verwoes is in 663 v.C. het Egipte se 
rol in die wêreldgeskiedenis feitlike 
tot `n einde gekom. Die vergelyking 
van Ninevé met Thebe was dus be- 
sonder skerpsinnigs en gepas. Net soos 
Thebe was Ninevé hoofstad van 'n 
wêreldryk. Maar Nahum het hierdie 
vergelyking veral geskik gevind omdat 
Thebe op 'n gewelddadige wyse ver- 
nietig is en hy daarmee as't ware die 
gewelddadige einde van Ninevé 'esug- 
gereer het. Dat die einde van Thebe 
'n proot indruk op die Oud-Oosterse 
wêreld gemaak het, kan ons goed aflei 
uit die feit dat Nahum as lid van een 
van d'e kleiner volke hier na daardie 
gebeurtenis verwys. Die einde van 
Thele was iets finaals — vir homself 
en vir die Eeiptiese Ryk So sal die 
ondergang van Ninevé vir homself en 
vir die Assiriese Ryk finaal wees. 


Tyc het verander sedert die beleg 
van .Terusalem. Daar het die Tere 
self die spotvraae van die rabsake 
beantwoord en Homself magtig be- 
toon in die verlossings van Jerusalem 
Nou stel die profeet van die Tere 
sy vraag, in die sekere wete van die 
almag van sy God. Nahum se vraag 
dryf die spot met die vraag van die 
rabsake. So onvermydelik as wat die 
val van Thebe geskyn het vir die 
Assiriërs, so onvermydelik is die val 
van Ninevé. 


Die waters wat rondom Thebe was, 
was die water van die Nyl en sy 
kanale. As 'n mens 'n kaart met 'n 
bo-aansig van Thebe bekyk, kom `n 
mens goed onder die indruk van stra- 
tegiese beskerming wat die water teen 
'n vyand verleen het. Behalwe dat dit 
die hoofstad van 'n wêreldryk was. 
is dit nog die verdere rede vir die 
vergelyking van Thebe met Ninevé: sy 
gewaande oninneembaarheid. 


Kus was sv krag en Egiptenaars 
sonder getal. Puteërs en Libiërs was 
jou tot hulp” (3:9). Kus was die 
stamland waaruit die Ethiopiese Fa- 
rao's afkomstig was en beheer oor 
Egipte uitgeoefen het. Kus en Egipte 


in een asem genoem wil dus sê: die 
ganse gebied van Nubié (later Abbe- 
sinië) em Egipte was tot die beskik- 
king van Thebe se verdediging; die 
Puteërs en Libiërs was van oudsher 
bekend as goeie huursoldate en het 
ten weste van Egipte gewoon. Maar 
ook hulle kon nie van die ondergang 
red nie. 


Blindederm- 


ontsteking 


Die Dr. Mullers- 
Blindedermmiddel 


| TYDENS die afgelope kwart-eeu 
| het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes vry 
j te spring. Hierdie middel het dit 
moontlik gemaak dat blindederm- 
j lyers deesdae 'n deskundige 
i behandeling kan ondergaan teea 
H geringe koste. 


Kentekens 


@ Pyn in regtersy. 
@ Aangepakte Tong. 
@ 'n Temperatuur (koors) tussen 
100 en 102 grade. 
@ Hardwording van die Maag- 
wande. 
Dié DR. MULLERS-BLINDE- 
DERMMIDDEL is verkrygbaar by 
aptekers teen 70c per bottel of posvry 


van Noorwood aker, Posbus $9, 
Ladybrand. 

Die Konims is dood — mag die Koning Lewe 


In die oue Ooste was dit die ge- 
bruik, dat by die afsterwe van 'n ko- 
ning so gou moontlik 'n opvolger in 
sy plek na vore tree, seker ook om 
ander moontlike aanspraakmakers tot 
die troon voor te spring. 

Die gebruik was dan dat 'n optog 
deur die stad trek met die geroep: 
Die koning is dood — Mag die koning 
lewe! 

Aan ons teologiese opleiding gaan 
dit ook nou enigsins so. Nie heelte- 
mal nie, want daar is geen optogte 
nie, behalwe dat daar `n ,,optoggie” 
was na 'n afskeidsfunksie vir prof. 
Mulder. En, dank die Here, die aftre- 
dende professor is nie dood in die 
letterlike sin van die woord, maar net 
in figuurlike sin is hy ,,dood” dit wil 





hy sy vrou daar gekry het, is hy die 
volgende jaar na Bronkhorstspruit, 
1944 is hy na Springs en vyf jaar 
later na Pretoria. In 1956 het hy prof. 
dr. B. Gemser opgevolg as professor 
in die Ou Testamentiese Wetenskap 
en nou, nadat hy ongeveer `n kwart 
eeu, die voorreg gehad het om manne 
te help vorm vir die diens van die 
evangelie, tree hy aan die end van 
hierdie jaar uit. 

Prof. Mulder se krag het nie gelê 
in wetenskaplike publikasies nie, maar 
in die persoonlike kontak in en buite 
die klaskamer. Sy waardigheid het 
respek afgedwing. Deur sy studente 
is hy hoog geag en in private gesprek- 
ke was hy vir hulle oom Egges en 
mev. Mulder was vir hulle tant Bessie. 


Prof. dr. en mev. Mulder 


sê, sy professoraat loop end van hier- 
die jaar dood of te wel ten einde. 
Prof. dr. E. $. Mulder, 'n seun van 
die gemeente Bethal, het tot die be- 
diening toegetree op 30 Mei 1930 toe 
hy op Zwartruggens georden is. Nadat 


Haar vriendelikheid en hartelikheid 
was vir die studente baie werd. 

Hulle sal albei baie gemis word. 
Die akademie se verlies is egter die 
wins van een of ander gemeente, want 
hy het per geleentheid @rens gesê, 

dat hy `n klein gemeente as pastor 
gaan bedien. 

Mag hulle 'n ryk geseënde lewens- 
aand hê. 

Mag die koning lewe! 

Hierdie nuwe ,,koning” in die de- 
partement Ou Testament is dr. J. P. 
Oberholzer, predikant van die gemeen- 
te Verwoerdburg, en vise skriba van 
die Kommissie van die Algemene 
Kerkvergadering. Hy volg prof. Mul- 
der op aan die begin volgende jaar. 

Dr. Oberholzer is georden op 11 
Februarie 1951 in sy eerste gemeente 
Salisbury in Rhodesië. Daar het hy 
in die huwelik getree met mej. Visser, 
dogter van ouderling Henning Visser 
van Gatooma, Rhodesië. Nadat hy in 
verskillende gemeentes Woord en Sa- 
krament bedien het, eindig sy be- 
diening as predikant in Verwoerdburg. 

Dr. Oberholzer het hom leer ken 





Dr. J. P. Oberholzer 


as `n knap student, as 'n sterk per- 
soonlikheid en as 'n man wat leiding 
kan gee. Hy sal vir die teologiese 
opleiding bepaald 'n aanwins wees. 
Mag hy lank lewe en tot groot 
seën vir Gods koninkryk en vir die 
Ned. Herv. Kerk werk. 
— Joh. Dreyer. 














Op een van ons plattelandse dorpe 
is 'n sierlike nuwe kerk in gebruik 
geneem. Die gemeente wat jarelank 
hard gewerk het, was baie dankbaar 
om hulle ou saaltjie te kon verruil vir 
die sierlike gebou. Kort na die inwy- 
ding van hulle kerkgebou, is 'n paar 
tree van hulle af, die sooie gespit 
vir 'n klein en eenvoudige kerksaal- 
tjie. Die priester van die gemeente 
het verontwaardig die bouer van die 
klein saaltjie bygeloop en hom gevra 
waar hy aan die durf kom om so 'n 
lelike en eenvoudige stal langs sy 
pragtige kerk te bou. Toe die priester 
by herhaling verwys na sy eie mooi 
kerk en hierdie ontsierende stal naby 
sy kerk, het die bouer geantwoord: 
Sê my asseblief waar is Christus ge- 
bore?” 


DR. A. J. G. DREYER 


'n Gids in Rome het onlangs aan 'n 
toergeselskap by die magtige sint Pe- 
terskatedraal gesê: ,,die plek is `ʼn 
vertoonkas en geen plek van aanbid- 
ding nie.” 

Die eenvoud van 'n stal is soms 'n 
veel aangrypender plek van aanbid- 
ding as die oorweldigende vertoon van 
die sint Peterskatedraal. 

Tn die afgelope tyd het heelwat ge- 
meentes hulle kerkgeboue verkoop. 
Allerlei kerkgenootskappe is geraak 
deur die fantastiese aanbiedinge wat 
aan hulle gemaak is. 'n Hele aantal 
bekende kerkgeboue in groot stede 
dwarsdeur ons land het reeds op die 
wyse verdwyn. Waarskynlik het argu- 
mente soos die ontvolking van die 
middestad, die stroom verhuisers na 
die voorstede. die kleiner opkomste 
en die finansiële gesukkel om as ge- 
meente in die middestad te bestaan, 
by sommige gemeentes die deurslag 
gegee. Hoe dit ookal mag wees. die 
Kerk in die voorstad is goed nood- 


saaklik en ons kan seker selfs nog. 


veel meer daar doen. Maar die Kerk 
in die middestad mag nie verdwyn 
nie! Tn Johannesburg het ons kerk dit 
besef en weer ten alle koste `n ge- 
meente en nou ook 'n kerkgebou daar- 
gestel. 

Die middestad word al te maklik 
oorgegee aan die sakesentrum en die 
vermaaklikheid. Die kerktoring ver- 
dwyn. Die kerk is daar waar die mens 
woon, maar nie meer waar hy werk 
nie. Met die nuwere ontwikkeling 
word die middestad en besigheids- 
kompleks ook opnuut weer bevolk. Dit 
is nie meer so 'n spookdorp soos 'n 
aantal jare gelede nie. As die kerk 
eenmaal hier verdwyn het, kan hy nie 


Stal en Paleis 


weer terugkom nie want wat die kerk 
gister en eergister vir 'n reuse bedrag 
verkoop het, kan hy vandag of mêre 
of oormêre nie vir drie of vierkeer 
daardie bedrag terugkoop nie. Waar 
die kerk sy eiendom verkoop het, daar 
het hy verloor al het hy ook miljoene 
daarvoor ontvang. 

Die Hervormde Kerk in Amerika 
het die fout gemaak om sy eiendom- 
me in New York stad te verkoop. Met 
die miljoene wat hulle ontvang het 
vir hulle kerkgeboue in New York, 
het hulle groot en luukse kerkgeboue 
in die voorstede opgerig. Hulle sit 
rondom die stad maar hulle kan die 
mense in die stad nie meer bereik nie. 
Die kerk wat hulle verkoop het, is 
nou onbetaalbaar. Geld is daar ook 
nie want die miljoene wat ingesamel 
is met die verkoop van hulle ou eien- 
domme, is met 'n kwistige hand bestee 
aan nuwe kerkgeboue, sale en pas- 
torieë. 

Dit sou besonder insiggewend wees 
om te kon weet hoe die geld wat in 
ons land vir kerklike eiendomme be- 
taal is, deur die betrokke kerke en 
gemeentes bestee is. Hoeveel gemeen- 
tes sou die geld sê bestee het dat 
die verloop van die evangelie daar- 
deur bevorder kon word en hoeveel 
het in sy bestedingsprogram getoon 
dat die verbreiding van die Evangelie 
hulle nie skeel nie? Ek het nog van 
geen gemeente 
nuutgevonde rykdom byvoorbeeld met 
die res van die betrokke kerk gedeel 
het nie. Ek het nog nie gehoor dat 
SO 'n gemeente 'n gedeelte van hulle 
wins aan `n nuwe of `n sukkelende 
gemeente afgestaan het of van hulle 


. winste aan een van die inrigtings vir 


barmhartigheidsdienste geskenk het 
nie. Ek het al wel gehoor en gesien 
dat gemeentes so kwistig met die geld 
werk om nuwe argitektoniese pronk- 
stukke mee te bou dat van die ge- 
meentes in die skuld beland het? En 
dit nog boonop by gemeentes wat in 
jare geen skuld geken het nie! 
Wanneer 'n gemeente, en die kerk 
saam met die gemeente, baat vind 
deur die verkoop van 'n kerkgebou, 
is die verlies van die gebou en die 
standplaas nog in sekere sin goed te 
praat. Maar wanneer die kerk niks 
baat nie en 'n gemeente nog boonop 
met 'n kwistige hand te werk gaan, 
dan word dit dringend tyd om te 
onthou dat Christus die eenvoud van 


gehoor wat hulle 


'n stal verkies het bo die glans en 
die glorie van 'n weelderige paleis. 

Wanneer 'n gemeente met sy nuwe 
rykdom op homself konsentreer en 
genoeë daarmee neem om al hierdie 
geld slegs rondom hulle self en hulle 
eie behoeftes te konsentreer terwyl 
daar orals nood is en ook nuwe ge- 
leenthede op die kerk van Christus 
wag, dan is dit tyd dat die kerk sal 
onthou dat Christus gesê het: ,,waar 
julle skat is, daar sal julle hart ook 
wees.” (Matt. 6:2). 


DANKBETUIGING 


Namens myself, kinders en familie 
wil ons al ons vriende, belangstellen- 
des en ander familie hartlik bedank 
vir u vriendelikheid en meelewe met 
die siekte en afsterwe van ons vader, 
OOM HENNIE SMIT. Ons kan u ver- 
seker dat dit vir ons almal 'n ver- 
sterking was. 

— Mev. D. J. A. Smit, Cordelfos- 
straat 99, Pretoria-Wes. 

Met Volkskas se 
vakansiefasiliteite is daar geen 
bekommernis en beslommernis 
van kontantgeld wat kan 
wegraak nie. 


@ Reisigerstjeks is so goed soos 
kontant — net veiliger. 

@ 'n Diners Klub-kaart word 
oral aanvaar. 

@ Uit u spaarboekie kan u tot 
R100 by enige Volkskaskantoor 
onttrek sonder vooraf 
Kennisgewing. 

Een van Volkskas se meer as 

500 takkantore is altyd binne u 

bereik. 


- VOLKSKAS 


(Gereglstreerde Handelsbank) 


Sorg vir Sorgelose vakansies. 




















HERE LEER 


Die vraag lui: Waarom bid ons? 
iemand sou antwoord: Omdat ek be- 
droef is, omdat ek bekommerd is, om- 
dat ek siek is (omdat my man, my 
vrou, my kind siek is), omdat ek van 
die Here iets begeer, omdat ek brood- 
gebrek ly, omdat ek veronreg word, 
omdat dit so droog is, omdat . .. 
omdat ... Haas iedere mens kan hier: 
die vraag op sy eie wyse beantwoord. 
Elkeen van hierdie bidders het seker 
ook grond om juis sê te antwoord, 
juis daarom te bid. Tog is daar in al 
hierdie genoemde antwoorde iets wat 
ontbreek. Ons wag op iemand wat 
gaan antwoord: EK BID OMDAT EK 
DANKBAAR IS. Laat ons vir 'n paar 
oomblikke oor hierdie spesifieke ant- 
woord nadink. Gebed is seker 'n baie 
belangrike deel van DIÉ BEWYS dat 
ons werklik dankbaar is teenoor ons 
Hemelse Vader. Anders gestel: Die be- 
wys van ondankbaarheid is 'n bidde- 
lose lewe of 'n lewe waar daar net so 
nou en dan by sekere geleenthede 
gebid word. 

Die mens wat uit DANKBAARHEID 
bid, het iets geleer, iets verwerk, iets 
groots tot sy besit gemaak, deur die 
werking van die Gees van God vir 
homself toegeëien. Hierdie IETS 
GROOTS wil ons hier by die naam 
noem: Die BARMHARTIGHEID VAN 
GOD! Dit is eintlik hierdie barm- 
hartigheid, hierdie GOEDHEID of 
guns van God wat tot gevolg het dat 
die mens nie anders kan nie as om te 
bid. Die gebed word as't ware hieruit 
gebore, hieruit en hierdeur te voor- 
skyn geroep. Die gebed word hieruit 
gebore. Deur die BARMHARTIGHEID 
en GOEDHEID van GOD weet die bid- 
dende mens dat hy nie aan 'n donkere 
noodlot oorgelewer is nie, maar dat 
daar vir hom `n weg gebaan is, 'n oop 
pad is, dat hy met vertroue verder 
kan gaan. Die biddende mens weet 
dat JESUS CHRISTUS HIERDIE 
WEG IS. Het Hy dan nie self ver- 
klaar dat Hy DIE WEG is nie? Op 
hierdie weg KAN jy nie verlore wees 
nie, KAN jy nie verdwaal nie. Jy 
dank God, nie een of ander god nie, 
maar God wat die Vader is van onse 
Here Jesus Christus vir Sy WEL- 
DADE, vir Sy Barmhartigheid wat Hy 
aan JOU, biddende mens, bewys het. 
Of jy dit weet of nie weet nie, daar- 
van bewus is of nie, die MOONTLIK- 
HEID van die gebed is nie aan jou- 
self te dank nie, maar aan Hom. Die 
FEIT dat 'n mens kan bid. is `n 
GESKENK van Bo. So kan die kerk 
dit ook verstaan wanneer daar gepraat 
en geleer word aangaande 'n menslike 
BEGEERTE om die vergewing van 


ONS BID (4) 


sonde en geregtigheid IN CHRISTUS 
TE SOEK”. Hierdie SOEKE impli 
seer om naarstiglik God te bid om die 
genadige gawe van die HEILIGE 
GEES. Die Woord van God was daar 
voordat al ons oorlegginge daar was, 
voordat die eerste ontkieming, begin- 
sel van ons dankbaarheid daar was. 
Die Woord, die WET van God kan ook 
nie van die gebed losgesny word nie. 
Wanneer ons in die WET gehoor het 
dat jy as 'n dienskneg uit die SLAWE- 
HUIS VAN VERKNEGTING AAN 
DIE SONDE uitgelei is, dan open God 
die gebedsgesprek met Sy kind, sy 
biddende kind. MAAR .. . dan is dit 
'n bidder wat IN DIE GEBED ook 
vra: Here, wat moet ek doen, wat 
WIL U dat ek moet doen? Dit is die 
belangrike wat ons vandag wil stel: 


DR. P. J. T. KOEKEMOER 


Hierdie vra na die WIL VAN GOD, 
is die eerste en belangrikste en ver- 
naamste deel, die beste BEWYS van 
ons dankbaarheid teenoor God die 
HEER. Van hieruit spruit en vloei 
daar vernuwing, afsterwing van die 
Ou mens”, die opstanding van die 
nuwe mens”, BEKERING. Hoe sou 'n 
arme mens tog die weg van DIE 
LEWE vind anders as langs hierdie 
weg? Omdat hy die weg nie self kan 
vind nie, bid hy om die gawe van die 
Heilige Gees. HY BID VANWEË DIE 
WERKING VAN DIE HEILIGE 
GEES. Hierdie biddende mens wat 
God begin ken soos HY HOMSELF IN 
Christus Jesus aan ons ,,voorgestel”, 
geopenbaar het, is ook die mens wal 
GLO. Omdat hy glo, luister hy na die 
uitgesproke WIL VAN GOD. Hy mag 
en kan sy lewe met God in die gebed 
bespreek” omdat die GEES VAN 
GOD hom daartoe gebring het, gelei 
het. Hierdie wil van God is uitgedruk 
in die Wet van God. 'n Biddende mens 
kan by die TIEN GEBOOIE nie ver- 
by kom nie. Hy wil daar ook nie 
sonder nie, hy KAN nie daar sonder 
nie. Waarom nie? Omdat die TIEN 
GEBOOIE begin met niks anders nie 
as 'n goeie boodskap: Ek is die Here 
JOU God. Let wel: JOU God! DIT is 
tog EVANGELIE; 'n Bidder se GE- 
HOORSAAMHEID is die dankbare le- 
wensuiting van sy in-die-gebed-lewe 
voor God. Inderdaad: die gebed IS 
die vernaamste deel van 'n mens se 
DANKBAARHEID. Ons dink vir 'n 
oomblik oor die geweldige betekenis 
van die Bybelse woord dat 'n mens 
(Henog) kan ..wandel met God". Dan 


Waarom 
bid ons? 


alleen is daar ius! is dit mie die 
bekende kerkvader, Augustinus, wal 
uitgeroep het: My siel is onrustig in 
my, totdat dit rus vind in God?” 
Wanneer 'n mens begryp het dat dit 
werklik wonderlik is dat God Hom 
met mense ,,inlaat”, dat mense Hom 
kan ,ontmoet” en met HOM kan gaan 
,wandel”, dan KAN jou hele lewe tog 
niks anders wees as 'n BEWYS van 
loutere dankbaarheid nie. So 'n dank- 
bare mens kan ook nie anders nie 
as om 'n SEËN te wees vir elkeen 
wat hy op die lewenspad ontmoet. 
Ons kerk se sustersvereniging het 'n 
leuse: ,,Wees 'n SEËN”. Vir jou 
medemens, jou naaste, WORD jy tot 
'n seën dan wanneer jy ,GODS VER- 
BORGE OMGANG” beoefen. 

Moet ons nie DAAROM bid nie? 
Gebed is seker sentraal DANKgebed. 
Wie hierdie gesprek met die genadige 
Hemelse Vader nie het nie, nie voer 
nie, mis een van die twee ,,pole” van 
ons GODSDIENS, naamlik die ANT- 
woord op die WOORD. 'n Kerkganger 
(wat tog die Woord hoor) kan moei- 
lik, kan nimmer die WOORD in on- 
dankbaarheid onbeantwoord laat nie. 
So sing 'n dankbare gemeente: 

,Dit is die Heer wat my gesterk het, 
Hy is my lied, my psalmgesang; 

Hy was dit wat my heil bewerk het, 
dus loof ek Hom my lewe lang. 

Ek hoor alom die blye galme 

van vromes na die lydensnag; 

hul tent weerklink van dankbre 

psalme: 
Gods regterhand doen grote krag”. 


LEESIMOEES! 


Het Gebed deur prof. dr. O. Halles- 
by. Uitgegee deur J. N. Voorhoeve, 
Den Haag, Nederland. Prysy f9.90. 

Dat hierdie boek elf uitgawes be- 
lewe het, getuig van die diepe, By- 
belsgerigte en gelowige inhoud hier- 
van. Ook geen wonder nie, dat dit 
reeds vertaal is in nege verskillende 
europese tale, asook in 'n paar ooster- 
se tale. 

Dit handel onder andere oor gebeds- 
moeilikhede, verkeerde gebruik van 
die gebed, oor die gevaar dat ons God 
wil voorskrywe hoe en wanneer Hy 
ons gebed moet verhoor, oor die ver- 
Suim in ons gebedslewe. 

Na my wete een van die allerbeste 
publikasies oor die gebed, en dit im 
so 'n styl en taal gestel dat elkeen 
daar voordeel van kan trek. 

— Joh. Dreyer 

HIERVAN EN DAARVAN — Potchefstroom in die ou dae (iv) 


In koerante, kerkblaaie en tydskrif- 


te word keer op keer beweer deur 'n AESGEMEGSN REGLEMENT 
verskeidenheid skrywers, dat die Her- 
vormde Kerk dan eers met ds. Van sOOR HET HERTEER OER 


der Hoff se koms tot stand sou gekom 
het in 1853. Voor hierdie datum sou AE e 

die Transvaalse kerk dan Ned. Geref. HBEBLrORIES TE eie Ark, 
gewees het. En dit sou dan so wees, 

omdat ds. Van der Hoff soms vir die iN #EDAFRIK 

kerk in die Transvaal die naam Ned. 
Geref. gebruik het. 

Verder word gewoonlik ook beweer, 
dat die kerk in die Kaap Kolonie Gehoudva binneu de Kaapstad, op Hen 9 Nauember, eon volgende den 
vanaf die begin Ned. Geref. sou ge- BEE Kanon 
wees het en dat Van Riebeeck en sy Ee OE 
mede blankes aan die Kaap in 1652 . 
dan as kerk sou begin het as Ned. MEE me 
Geref. 

Maar is dit so? EERSTE AFGSPEINSS, 

Om met die laaste te begin wys ons ASE GEENE & 
daarop dat Van Riebeeck lid was van 
die Nederlandse Hervormde Kerk, en le De Es 
dat daar toe en ook nou geen Ned. 

Geref. Kerk in Nederland bestaan het, ASE 
waarvan Van Riebeeck en sy mense 
lede kon gewees het nie. Her OESTOL 

Persoonlik het ek dit in Nederland EN 
gekontroleer, dat Jan van Riebeeck ART. ? 
gedoop en ingeskryf is in die doop- 
register van die Hervormde gemeente 
van Culemborg. 


OONTWORFEN IH DE ALBEVEENE KERAVERGADERING, 


Da dT edog dep Kulepten. waaraug dit amlersrkenien Bestuur, volseas n He meldege be. 
PET REED, VY vt epgedrazen, steumep adtyd boefdetrk. 


Pr ges diie Pissre, de sorg ae apds Red an vas de WEE sed vd OES OE, Pymri, Goue elised va Mee rerd 
de burede ny) Go va duties h. Per egdaar, Ssedyn, Vip wrre oa YE ag ed as ep dbe van Gee Reise, (is bygen 
Crudek en ee Wa 

Reis wtnneer dit goetikoper is 


Beplan u reise om gedurende onderstaande datums `n aanvang te neem — 
en bespaar 25% op die treingeld! 


VAN ENIGE STAISE IN NA ENIGE STASIE IN 


4 JANUARIE '71 — DIE TRANSVAAL EN DIE REPUBLIEK EN 
12 FEBRUARIE 771 NATAL SUIDWES-AFRIKA 


18 MAART '71 — DIE REPUBLIEK DIE REPUBLIEK EN 
15 APRIL 771 SUIDWES-AFRIKA 


(Heen- e@n retoerreise mag nie op 9 en 12 April 1971 begin word nie) 


24 JUNIE '71 — DIE REPUBLIEK DIE KAAPPROVINSIE 
22 JULIE '71 





Konsessiekaartjies is onderworpe aan sekere voor- Konsessies geld nie op die Bloutrein nie. 

waardes—o.a. is hulle geldig vir een maand. Konsessies Sitplekke kan tot drie maande vooruit bespreek 
is net van toepassing op retoerreise. Die heenreis mag word. Skakel net die besprekingskantoor by u naaste 
nie onderbreek word nie en moet `n aanvang neem op stasie of klop aan by enige aangestelde reisagent...of 


nog makliker, laat u naaste 
S.A. Spoorwegreisburo al u 
reisreëlings, insluitende hotel- 
besprekings, behartig. 


die datum wat op die kaartjie verskyn. 'Terug- 
reise mag nie voor die sesde dag vanaf die aan- 
vang van die heenreis begin nie. Verminderde 
tariewe vir kinders geld ook in konsessietye. 

Daarby kom dat tot kort na die 
oorname van die Kaap deur Engeland 
die Kaapse kerk geresorteer het on- 
der die klassis (ring) van die Her- 
vormde Kerk van Amsterdam in Ne- 
derland. 


En toe met die Engelse oorname 
van die Kaap in 1806 die band met 
Nederland verbreek is en die kerk in 
die Kaap selfstandig geword het, toe 
is in 1824 die eerste Kerkwet in 
Suid-Afrika opgestel. Daarin noem die 
kerk homself Ned. Hervormmd. Die 
titelblad van hierdie Kerkwet lui soos 
volg: 


ME LANGSAAN 


Naas die feit dat ook wel die name 
Gereformeerd en Ned. Gereformeerd 
dié tyd gebruik is, is dit tog van 
eersterangse belang, dat in `n so be- 
langrike stuk as sy kerkwet die kerk 
homself met verbygaan van ander 
name, in die wandel gebruik, amptelik 
noem Ned. Hervormd. 


En so het dit amptelik gebly tot 
met die sinode van die Kaapse Kerk 
in 1842 — dus ses jaar na die Groot 
Trek — toe die naam van die kerk 
verander is en vir die eerste keer 
amptelik geword het Ned. Geref. 

Die notule van die vergadering van 
1842 sê dit self. Dit lui soos volg: 

in omtrent het Srnadale Ponds 


Allen tegegwoordig. 

ale Fonds door se Vergadering bedankt, 

Amptelik is die kerknaam in die 
Kaap dus eers vanaf hierdie datum 
naamlik 5 November 1842 Ned. Gere- 
formeerd. 

Hierby kom dat in die ,Acte van 
Onderteekening” wat al die Kaapse 
predikante moes onderteken die naam 
van die kerk ook Hervormd was. 

Die aanhef van die akte lui soos 
volg: 

,Acte van Ondertekening van aan- 
komende Predikanten der Hervormde 
Kerk in Zuid-Afrika.” 


Hierdie akte is gebruik selfs. lank 
na die naamsverandering in die Kaap, 
naamlik tot 1873. 

Daar word geen rede aangegee 
waarom die naam van die kerk ver- 
ander is nie. Moontlik het die Skotse 
meerderheid onder die Kaapse predi- 
kante van die tyd dit bewerkstellig om 
op die wyse die laaste band met die 
moederkerk in Nederland naamlik die 
Hervormde Kerk, te verbreek. Op die 
sinode van 1834 was die Skotse predi- 
kante al in die meerderheid onder 

(] Na volgende bladsy 

POTCHEFSTROOM IN DIE OU DAE 

die predikante. Daar was toe 14 van 
hulle uit `n totaal van 23. 
En nou kom ons eers by ons onder- 
skrif: Potchefstroom in die ou dae. 
Daar word dan beweer dat ds. Dirk 

vin der Hoff die naam Hervormd sou 
ingevoer het en die Hervormde Kerk 
sou gestig het. 

Eerstens wys ons daarop, dat met 
dje stigting van die eerste gemeente 

] Van vorige bladsy 


in 'Transvaal op Potchefstroom in 
Maart 1842, daar nog geen Ned. Geref. 
Kerk was nie, ook nie in die Kaap nie, 
omdat die kerk se amptelike naam 
daar destyds nog Ned. Hervormd was. 
Eers agt maande later en wel in No- 
vember 1842 is die naam daar eers 
verander in Ned. Hervormd. 


Al die kerklike dokumente en re- 
gisters en besittings van dié tyd 
behoort dan ook nog onafgebroke aan 
die Herv. Kerk. Daarby kom dat die 
nageslagte van die sewe eerste kerk- 
raadslede in 'Transvaal wat met die 
stigting in hulle ampte bevestig is ook 
nog aan die Hervormde Kerk van 
vader op seun behoort. 


Op die oudste kollektelys in Trans- 
vaal vir die oprigting van die eerste 
kerkgebou benoorde die Vaalrwier 
word ook van Hervormd gepraat. Dit 
lui soos volg: 


REGS LANGSAAN: 


In die oudste doopregister van die 
Potchefstoomse Hervormde gemeente 
aangele in Maart 1842 kom die naam 
van die eerste dopeling voor as Doro- 
thea, dogter van die kommandant- 
generaal Andries Hendrik Potgieter 
en van Elizabeth Helena Bota. (Son- 
der die h. — Joh. D.) 


BLADSY 18 EERSTE AFDRUK: 


Hierdie eerste doopregister van die 
Ned. Hervormde Gemeente op Pot- 
chefstroom was vol in 1849 en toe 
is daar `n tweede doopregister aangelê 
en wel op 24 Desember 1849. Die 
eerste twee dopelinge was in hierdie 
register: Elizabeth Maria Jacoba ge- 
bore 18 Februarie 1849, kind van 
Willem Cornelis J. van Rensburg, die 
latere president, en van Elizabeth 
Maria Jac. du Plessis, en `n dogter van 
die latere president Kruger naamlik 
Catharina Helena gebore 9 Desember 
1849, kind van Stefanus Johs. Kruger 
en van Gesina Suz. Wilhelmina du 
Plessis. 


BLADSY 18 TWEEDE AFDRUK: 


Hierdie kind van Paul Kruger was 
nog Hervormd gedoop, omdat dit nog 


CO] Na volgende bladsy 

tien jaar voor die stigting van die 
Geref. Kerk was. Paul Kruger se 
vader was toe nog diaken in die 
Potchefstroomse Hervormde gemeen- 
te. Almal was die tyd nog Hervormd, 
dit wil sê die hele Voortrekkerbe- 
volking. 

— Joh. Dreyer 
FOTOAFDRUKKE OP BLADSY 18: 

Die gebed verg geen krag nie, maar 
dit is slegs `n kwessie van wil. Wil 
ons Hom toegang tot ons nood gee. 
Dit is die enigste troos en fundamen- 
tele vraag wat die gebed betref. 


— Prof. dr. O. Hallesby. 

Die gebed is oneindig meer as om 
woorde uit te spreek. Dit is iets wat 
reeds aanwesig is in die siel voor 
die woorde gevorm word. En dit bly 
in die siel agter ook nadat die laaste 
klanke uitgespreek is. 


— Prof. dr. O. Hallesby. 

Beraad van Wereldhond te Nairobi 
Kerklik of Ideologies? 


Vir lidmate van reformatoriese ker- 
ke kan die vraag gestel word of die 
tyd nie aangebreek het dat die Wé- 
reldbond van Hervormde Kerke nie sy 
benaming ingrypend moet verander 
nie. Hierdie vraag spruit nie voort 
uit 'n negatiewe houding bloot ter 
wille van negatiwiteit nie, maar na 
aanleiding van die uitsprake van die 
onlangse beraad te Nairobi. 


A. J. ANTONITES 


Gespreksbasis. 

Dit gaan hier nie om tussen-kerklike 
beraad as sodanig nie, maar omtrent 
die grondslag of basis van die beraad. 
Vir ons is dit onbetwyfelbaar seker 
dat so 'n basis net die Skrif kan 
wees. As dit 'n ander basis is dan is 
dit uiteraard nie meer 'n kerklike 
beraad nie, maar word dit 'n aange- 
leentheid van filosofiese ondersoek. 
As ons dit nou sou laat geld ten 
opsigte van die genoemde Beraad, 
dan blyk dit dat die Skriftuurlike 
basis geleidelik uitgeskuif het om 
plek te maak vir 'n nuwe buite- 
Skriftuurlike en buite-kerklike basis. 

Die beraad se uitsprake wat meer- 


derheidsteun impliseer verduidelik dit 
self: Bloot formeel gesproke blyk die 
basis nog die Skrif te wees, maar na 
inhoud wat die deurslaggewende is, 
vertoon dit na 'n ideologie. Nie die 
evangelie nie, maar 'n filosofie. 


Dienstigheid aan Ideologie. 

By die lidkerke word dit aanvaar 
dat die evangelie slegs 'n ,praktiese” 
betekenis kan hê. Die verlossing uit 
sonde word dan 6f openlik 6f stil 
swyend verwerp as ,ortodokse byge- 
loof” wat uit pas is met die ,,mondige 
eeu van vooruitgang”. Hierdie ,,prak- 
tiese” sy hang egter nie in die lug 
nie: Behalwe wat vorm betref (Ge- 
bruik van teksverse) het dit 'n sekere 
ideologiese basis tewete die ideologie 
van die sosialisme. 

Die oorgang van Skrif na ideologie 
by die Wêreldbond hang saam met die 
geleidelike ideologiese verknogtheid 
van die meeste lidkerke tuis. Hierdie 
oorgang is nie iets nuuts nie: In Nazi- 
Duitsland was die kerk ook gebind aan 
die Nazi-ideologie. In kommunistiese 
state is die binding aan die kommu- 
nistiese ideologie nog erger. Of hier- 
die ideologiese binding direk of in- 
direk geskied — dit bly prinsipieel 
dieselfde. Ook in die meeste Westerse 


state het die ideologiese binding nie 
uitgebly nie. In hierdie state is die 
ideologie van sosialisme die alles- 
omvattende uitgangspunt. 

Sosialisme 

Met sosialisme word nie noodwen- 
dig bedoel die aanvaarding van eko- 
nomiese sosialisme wat soms nasiona- 
lisasie van maatskappye en eiendomme 
insluit nie. Dit is veel eerder die 
Sosialisme in sy breëre lewensopvat- 
ting, soos dit veral na die Tweede 
Wêreldoorlog sy beslag gekry het in 
westerse state. 

Kortliks saamgevat gaan die sosialis- 
liese ideologie van die standpunt uit 
dat alle mense een en gelyk is. Die 
allesomvattende idee van wêreldbe- 
heer en wêreldeenheid moet die plaas- 
like kultureel-politieke en ekonomiese 
strukture bepaal en rigting gee. Hier- 
by word uit die staanspoor die gods- 
diens gevoeg. Sosialistiese teoretici het 
reeds in vorige eeue gewys op die ge- 
weldige nut en bruikbaarheid van die 
Christelike kerk vir die verwerkliking 
van hierdie eenheidsgedagte. Vanuit 
hierdie aannames redeneer die sosia- 
lisme dat die opbou aan volke en 
volkseie egoisties en eng is, want dit 

Dle noodsaaklikheid vir bale gemeentes om 'n goedkoop orrel 
te koop beteken hoegenaamd nie dat u u langer tevrede hoef 
te stel met 'n noodhulp soos 'n harmonium of 'n elektroniese 
orrel nle. As u 'n bedrag van iets oor die R1,500.00 byeen kan 
bring, kan u 'n egte pyporrel kry; 'n egte S.A.O.B.-standaard- 
model-pyporrel (dieselfde as wat In die grootste kerke van 
Suld-Afrika aangetref word) - anders slegs In een opslg — 
formaat. In alle ander opslgte - materiale, vakmanskap, klank, 
intonasie - beskik dit oor al die beste eienskappe wat ken- 
merkend was van pyporrels deur die eeue. 

Soos alle S.A.O.B.-pyporrels, gee dit geinspireerde lelding 
aan die gemeentelike sang. Dit Is gewaarborg vir 15 Jaar maar 
sal 'n leeftyd hou. Die aksie Is elektries — onderhoudskoste 
onbeduidend. Vir 'n rapsie meer kry u 'n pedaalbord by — of 'n 
losstaande speeltafel en swelkas. 


Suid-Afrikaanse Orrelbouers 


(EDMS.) BPK. * 
Pretoriastraat 157, Silverton 


Ook te Kaapstad, 55-3848; Bloemfontein, 7-4969; Durban, 7-9895; 
Potchefstroom, 7381 en Randburg, 48-3906. 

N) BEPERKTE FINANSIES? 
MIN RUIMTE? 
U kan nog 'n egte pyporrel gebruik 

bots met die ,,verhewe” ideaal van 
wêreldeenheid. As die kerk ,mondig” 
en ,,realisties” wil wees moet hy inval 
by die aanname van die sosialisme dat 
volkereverskil nie beklemtoon moet 
word ten koste van eenheid nie, maar 
wel andersom. 


Soos baie ander ideologieë wil die 
sosialisme ook aan sy aannames die 
karakter van werklikheid gee. Die 
sosialisme probeer sy wêreldeenheid 
werklik te laat lyk deur te wys op 
konkrete ontwikkeling: ,Die wêreld 
gaan vooruit teen 'n ongelooflike snel- 
heid op wetenskaplik en tegnologiese 
gebied: nie net kommunikasiemedia 
nie, maar kommunikasie tussen volke 
en lande versnel ewe eens teen `n 
verbysterende tempo.” Uit hierdie 
stelling lei die ideologie dan af: ,Ras- 
se en volkereverskille en klem op 
verskeidenheid is in so `n eeu van 
vooruitgang onhoudbaar. Volke moet 
een word. Kerke moet verenig.” 


Hierdie sirkelredenasie is `n ken- 
merkende drogargurment. Dit is in- 
derdaad werklik so dat menslike we- 
tenskap, tegnieke onder andere kom- 
munikasiemedia vinnig ontwikkel. Dat 
wêreldeenheid en die eenheid van die 
mensdom hieruit af te lei is, is `n 
redenasie wat eenvoudig net nie op- 
gaan nie. Die gronde van so 'n opti- 
mistiese gevolgtrekking is nie gegee 
in vooruitgang as sodanig nie. 


Kerklike verslawing aan ideologie. 


Dit is tragies dat die kerk in hierdie 
lande dit goed gevind het om hulself 
vas te ketting aan 'n onverdraagsame 
en valse ideologie soos die sosialisme. 
Om dit te laat slaag word die sosialis- 
tiese ideologie in teologiese taal ver- 
taal om dit die geloofwaardige V9or- 
koms van Skriftuurlikheid te gee. 
Begrippe wat baie populêr is, is ,ge- 
regtigheid” en ,,vrede”. Dit het dan 
uiteraard nie meer 'n Bybelse beteke- 
nis maar wel 'n filosofiese. Dit maak 
die uitsprake van die Wêreldbond te 
Nairobi oor ,ongeregtigheid” in Suid- 
Afrika duidelik. Nog duideliker word 
dit waarom verminking en doding van 
mense in kommunistiese state Soos 
Sjina en die Sowjet Unie nie by wyse 
van uitsprake veroordeel word nie: 
Die Afrikaanse Kerke erken volkere 
verskeidenheid. Dit is teenstrydig — 
nie met die eise van die Skrif nie — 
maar teen die eenheidsideologie van 
die meerderheid van lidkerke. 


Hierteenoor erken die kommunisme 
nie so iets soos identiteitsbewussyn 
nie en beywer hul ook vir wêreldeen- 
heid op kommunistiese grondslag. 
Hierdie houding val saam met die 


ideale van die sosialisme. Daarom 
vind die sosialisme dit verkeerd en 
,te negatief” om jou uit te spreek 
teen die kommunisme. 'n Ingesteld- 
heid van anti-kommunisme Sou nie 
inpas in die ideaal van wêreldeenheid 
nie. Die nugtere houding van anti- 
kommunisme moet vervang wora met 
dié van dialoog met die kommunisme. 

Daarom is die sosialiste binne en 
kuite die kerk entoesiastiese onder- 
steuners van die ideaal van die kon- 
vergensie of eenwording met die kom- 
munisme. 


Fanatiese onverdraagsaamheid. 

Soos dit reeds gebeur het met 'n 
ander sosialistiese instituut naamlik 
die Wêreldraad van ,Kerke”, kan met 
sekerheid verwag word dat die Wéê- 
reldbond ook 'n verdere ideologiese 
kenmerk sy eie sal maak. Dit is `n 
onverdraagsaamheid teenoor kerke wat 
hul nie aan die ideologie wil verslaaf 
nie. Die Wêreldraad van ,,Kerke” se 
bewilligheid van 'n groot bedrag geld 
aan terrorisme en moord is 'n spre- 
kende getuie hiervan. 

Dit is verblydend dat daar ook pre- 
dikante oorsee is wat in verset kom 
teen die verabsolutering van die hori- 
sontale. Ook hulle egter het te staan 
gekom teen die muur van onverdraag- 
saamheid van die ideologiese yweraars. 


Kerk se Antwoord. 


Behalwe dat die ware kerk deeglik 
moet kennis neem van hierdie situasie, 
kan geen nuwe antwoord aan die kerk 
voorgeskryf word nie. Dit het hy 
reeds naamlik die verkondiging van 
die evangelie. Die bou aan die ko- 
ninkryk van God bly primêr. 


Hieruit volg egter nie dat die bou 
aan die volk en verskerping van sy 
identiteitsbewussyn moet vervaag en 
verflou nie — of dat sodanige bou 
te vereenselwig is met eie eer ver- 
vulling of egoisme. So maklik kan 
hierdie belangrike taak nie opsy ge- 
skuif word nie. Sou hierdie nasionale 
volksbewussyn vervaag, dan tuimel 'n 
volgende skans ineen voor die kom- 
munistiese bedreiging soos dit reeds 
in die Weste gebeur het. Hierdie 
arbeid aan sy volk geskied vir die 
gelowige lidmaat in dankbaarheid 
teenoor God se genade. Daarom kan 
ons praat van Christelik nasionaal. 


Hoewel die sosialistiese ideologiste 
eise stel ten opsigte van eenheid en op- 
pervlakkigheid, weet die lidmaat dat sy 
krag nie geleë is in die breedte nie, 
maar in die diepte; nie in vervlakking 
nie maar in verdieping. 


Vierugroot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens Jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 
Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 





Rentmeester 


VERSEKERAARS BEPERK 


Meefkaateer; oe ERA re 11%. Preteria. 
el. 
VOLLEDIGE BEPLANDE LEWENS- 
VERSEKERING VERSKAF GEMOEDSRUS 

Wereldraad van Kerken — Zegent Terroristische 
Moordwapens 


In het verleden is de rooms-katho- 
lieke kerk nogal eens voor de duivelse 
verzoeking bezweken om wapens van 
het ene volk voor een oorlog tegen 
een ander volk te zegenen. 

In 1970 is de wereldraad van kerken 
voor dezelfde duivelse verzoeking be- 
zweken toen zij tweehonderdduizend 
dollars gaf aan terroristenbewegingen 
in zuidelijk afrika. Wie terzake kun- 
dig is, weet, dat deze als het zo uit- 
komt ook voor moord op vrouwen en 
kinderen en bomaanslagen met geheel 
onschuldige slachtoffers niet terug- 
deinzen. 

Maar heeft de wereldraad niet de 
garantie gevraagd, dat haar geld, uw 
geld, niet voor wapens gebruikt zou 
worden? Laat me niet lachen. Wie 
Afrika kent, weet, dat de terroristen- 
groepen daar er heel hard om lachen. 
De wereldraad controleert het gebruik 
van haar geld niet — en al Zou ze 
het wel doen, dan kwam immers ander 
terroristengeld voor moordwapens 
vrij? 

De nederlandse publiciteitsmedia. 
die geschrokken zijn van allerhande 
wereldwijde reachties, trachten het 
besluit nu goed te praten door het 
Steun aan anti-apartheid-organisaties 
in zuid afrika” te noemen. Dat gaat 
er altijd wel in, denken ze blijkbaar 
Daarom is het goed. dat u het vol- 
gende weet: Beyers Naudé (in neder- 
land vanwege zijn chr. instituut bijna 
tot profeet verheven) keurde na dit 
besluit alle geweldpleging. en daar- 
mee de steun aan terroristen, af: 
het felste anti-apartheid-volksraadslid. 
Mevr. Helen Suzman, veroordeelde dit 
wereldraadbesluit evenzeer: de Angli- 
Caanse, zwarte, bisschop van Zoeloe- 
land, A. H. Zoeloe, van het konink- 
lijke bloed der Zoeloes en #éen der 
wereldraadvoorzitters, deed dit even- 
zeer: en de ,,raad van — engelsspre- 
kende — kerken, die jn Nederland 
dikwijls als Dé raad van kerken pu- 
bliciteit krijgt omdat ze tegen het 
beleid der boeren-afrikaners is, ver- 
oordeelde het wereldraadbesluit even- 
zeer. Het is dus wel duidelijk. dat het 
niet om steun aan mensen gaat, die 
tegen apartheid zijn, maar steun aan 
hen. die het zuid afrikaanse beleid 
door sabotage. aanslagen, terroristiche 
acties bestrijden willen. 

Ek kan me voorstellen. dat onze 
mede-christenen in Zuid Afrika. of ze 
nu blank, bruin, gekleurd of zwart zijn. 
als ze de theologische en kerkelijke 
ontwikkelingen in de wereld niet volg- 
den. met stomheid en verbijstering ge- 


slagen zijn. Spreekt hun bijbel niet 
over een zwaarddragende overheid, 
waaraan cnristenen gehoorzamen 
moeten? Spreekt art. 36 van hun ge- 
loofsbelijdenis, die ook de onze is, 
niet van de overheidstaak om de onge- 
bondenheid der mensen te bedwingen? 
Waarschuwt hun bijbel niet tegen 
overschatting van de natuurlijke zZon- 
dige mens en zijn acties en idealen 
en roept zij allen niet op tot beke- 
ring? Is het terrorisme van de door 
de wereldraad van kérken gesteunde 
groepen niet satanisch? Ging dan de 
kerk een bondgenootschap met satan 
aan? 7Zo worden vele ,,kleinen” in 
Zuid Afrika, die met ons in Jesus 
Christus als enige Godszoon en Ver- 
losser geloven, door de wereldraad 
geschokt in hun geloof. En het Woord 
zegt: wee hem, die éen dier kleinen, 
die in Mij geloven, ergert. De dood 
ware hem beter. 

Degenene, die daar en hier de we- 
reldraad in haar uitspraken en acties 
met steeds groter wordende verontrus- 
ring wél volgden. weten, dat deze steun- 
verlening aan terroristenorganisaties 
al lang in de Tucht zat en een logisch 
gevolg is van een al lang gaande 
zijnde ontwikkeling. In de Geneefse 
conferentie over kerk en sameleving 
in 1956 kreeg de zg. theologie der 
revolutie belangrijke invloed. Deze in- 
vloed steeg nog in de overigens vrij 
verwarde Upsala-assemblee van 1968; 
was het door gebrek aan woezenlijke 
geloofseenheid een welkome eenheid 
in politieke progressieverigheid”? Tn 
mei 1969 volgde een studieconferentie 
over rassisme in het engelse Notting 
Hill en in augustus 1969 nam het 
centraal comité van de wereldraad, 
eveneens in Engeland, een besluit tot 
bestrijding van het rassisme. En op 
de door mij bijgewoonde vergadering 
van de gereformeerde synode in Lunte- 
ren deze zomer werd duidelijk open- 
baar, dat eind 1969 in het nederlandse 
Ulvenhout een geheime bespreking 
tussen wereldraad mensen en ,,apart- 
heidsbestrijders” had plaatsgevonden. 
Zo0 is de nu verleende finansiële steun 
aan de terroristengroeperingen alleen 
maar logisch gevolg van de langzamer- 
hand gegroeide invloed der revolutie- 
theologie. Ook in dit opzicht wordt 
overjigens de wereldraad der kérken 
steeds meer gelijkvormig aan de wé- 
reldorganisatie der Verenigde Naties. 
Dat nederlandse kerken op deze heil- 
loze weg vooropgaan bleek ook nu 
weer: F. 40.000. — voor de terroristen 
kwam uit de actie ,.Vrijheid ook voor 


de ander” [. 25,000, — kwam uit de 
Zich gereformeerd noemende kerk ... 

Wie ontvangen nu het geld, dat 
door de meeste kerkleden zeker niet 
voor dit doel werd gegeven? Het zijn 
terroristenorganisaties door heel zui- 
delijk afrika heen. Ik noem van hen: 
het door Sovjet Rusland gesteunde 
African National Congres met zijn 
tienduizend uit Zuid Afrika verdwe- 
nen en nu voor een aanzienlijk deel 
met communistische wapenen uitge- 
rust en ,,ergens” militair getraind; 
het door Sovjet-China gesteunde Pan 
African Congress met Zn achtduizend 
militair getrainden en bewapenden; 
de South West African Peoples Or- 
ganisation (SWAPO), door beide sov- 
jet-grootmachten gesteund, nog maar 
vijftienhonderd man sterk. Zij, onder- 
deel van de overal in Afrika groei- 
ende chinees- en russisch communis- 
tisch infiltratie, zijn de ontvangers 
van het geld der kerken, uw en 
mijn geld. 

Ik was, met kerkelijke opdracht 
voor het eerst in 1959, vijf maal in 
Zuid Afrika. Ik heb met nederlands- 
critische ogen de toestanden daar ge- 
7ien en er nu jaren over gestudeerd. 
Ik heb er veel fouten maar nog veel 
meer goede dingen gezien. Ik heb 
leiders van de samenlevingen daar, 
bantoes, blanken, indiërs en kleurling- 
en, leren kennen. En met eerlijke 
overtuieing durf ik te zeggen: zij 
werken met grote ernst en bekwaam- 
heid aan de oplossing van het wel 
haast onoplosbare probleem van vele 
totaal verschillende volken in #en 
land. 7Zij doen dat als christenen in 
gehoorzaamheid aan hun Here, die 
gerechtigheid en naasteliefde voor 
allen wil. Mannen als hoofdminister 
Lucas Mangope van het Tswanavolk. 
Prof. H. W. E. Ntsanwisi van het 
Tsongavolk, Kaiser Matanzima van het 
Chosavolk, verdienen evenzeer als 
eerste minister Mr. B. J. Vorster, ned. 
ger. synodepraeses Dr. Gericke en 
de herv. minister van buitelandse za- 
ken Dr. Hilgard Muller onze voorbede, 
steun en opbouwende critiek. En om- 
dat ik de situatie uit eigen aanschouw- 
en en jarenlange studie ken weet ik: 
de wereldraad van kerken is met haar 
steun aan terroristenbewegingen op 
een heilloze dwaalweg. Christenen zijn 
geroepen, hier een duidelijk néen 
tegen de wereldraad te laten horen, 
in woord. daad en financiële steun. 
Want christenen mogen niet mede- 
plichtig zijn aan moord, ook niet als 
de kerk de moordwapens zegent. 


— G.J. H. Gijmink, Herv. Pred. 
Wiikgemeente Grote- of Laurenskerk. 
Rotterdam, 5 oktober 1970. 

4:9: 

En moenie dink om by julleself 
te sê: Ons het Abraham as vader nie; 
want ek sê vir julle dat God mag het 
om uit hierdie klippe kinders vir 
Abraham op te wek. 

Mattheus sê nie vir ons of die 
Fariseërs en Sadduseërs gereageer het 
op die beskuldiging van Johannes en 
Sy oproep tot bekering deur te ant 
woord dat hulle kinders van Abraham 
is nie. Dit was ook nie nodig nie, 
want dit was algemeen bekend dat 
die Jode daarop geroem het dat hulle 
Abraham as vader gehad het. Veral 
die Fariseërs en Sadduseërs het van 
hierdie feit misbruik gemaak. Hulle 
het van die veronderstelling uitge- 
gaan dat kindskap van Abraham be- 
houd en veiligheid gewaarborg het 
op grond van die verdienste van die 
aartsvader. Vir hulle was al Gods 
beloftes verbind met die fisiese na- 
komelingskap van Abraham. Hulle was 
reg in die sin dat God Hom in Sy 
verbond met Abraham (Gen. 17:7, 
Gen. 22:16-18) gebind het om sy nage- 
slag talryk te maak en hulle ook te 
seën. Maar, die fout wat hulle gemaak 
het, was om te dink dat God op grond 
van hierdie belofte aan Abraham ge- 
bind was om sy seëninge en heil aan 
die kinders van Abraham te skenk 
ongeag hulle geloof of liefde of ge- 
hoorsaamheid aan (God. Met ander 
woorde hoewel hulle ook die nood- 
saaklikheid van bekering besef het, 
was dit vir hulle nie `n saak van 
erns nie, want hulle het geglo dat 
God verplig was om Sy beloftes na 
te kom bloot op grond van die feit 
dat hulle fisiese afstammelinge van 
Abraham was. 

Hierdie valse gerustheid het hulle 
daartoe verlei om op die louere van 
Abraham te rus en nie werklik erns te 
maak met die geloof nie. Maar, wat 
van Abraham in die Bybel betuig en 
beklemtoon word is nie die feit dat hy 
die fisiese vader van 'n menigte na- 
komelinge was nie, maar sy geloofs- 
gehoorsaamheid. (Hebr. 11:8-19). Ook 
is dit nie Abraham wat vir ons ge- 
skilder word as 'n groot figuur of as 
die navolgingswaardige voorbeeld nie, 
maar dit is die grootheid van God wat 
aan ons verkondig word in Sy verkie- 
sende genade, verbondstrou en liefde. 
Die geskiedenis van Abraham is die 
geskiedenis van die openbaring van 
die God van Abraham wat wel Sy 
beloftes hou. maar teenoor Wie deur 
die mensheid in ongehoorsaamheid en 
ontrou gehandel word. 

Daarom word Abraham die vader 
van al die gelowiges genoem (Gal. 


Bybelstudie 


3:7; Doopformulier) en is sy geloof 
hom tot geregtigheid gereken. (Gen. 
15:6; Rom. 4:3, 9, 13, 22; Gal. 8:6 ens.) 


DS. G. M. M. PELSER 


En die wat kinders van Abraham 
na die geloof is, is kinders van God. 
Want dit is nie die kindskap van 
Abraham waarom dit gaan nie, maar 
die kindskap van God. En hulle is 
nie kinders van God omdat hulle die 
fisiese nageslag van Abraham is nie, 
maar omdat hulle kinders van die 
belofte is. (Rom. 9:7, 8.) In die vol- 
heid van die tyd, waarin Johannes 
deur sy prediking en doop instrument 
van God was, het God sy Seun uitge- 
stuur (Gal. 4:4) om die wat onder 
die wet was los te koop tot die aan- 
neming tot kinders (Gal 4:5). Daarom 
is almal wat in Christus gedoop is en 
hulle met Christus beklee het (Gal. 
3:27) deur die geloof in Christus Je- 
sus, kinders van God (Gal. 8:26). Op 
grond van die aanneming tot kinders 
deur die verlossingsdood van Christus, 
kan alleen hulle kinders word en 
kinders wees van God, wat deur die 
Gees van God gelei word (Rom. 8:14). 
Die Gees self getuig dat ons kinders 
is en ook erfgename (Rom. 8:16 en 
17) en deur Hom alleen kan ons God 
as Vader aanroep (Rom. 8:15; Gal. 
4:6) tot Wie ons mag en moet bid 
(Matt. 6:9). 


Terwyl hulle daarop geroem het, 
was die Fariseërs en Sadduseërs egter 
nie kinders van Abraham nie, want as 
hulle kinders van Abraham was sou 
hulle die werk van Abraham doen 
(Joh. 8:39). Tn plaas van kinders van 
Abraham is hulle slawe van die 
sonde (Joh. 8:34; Rom. 6:20) en pro- 
beer hulle ook later om Hom om 
die lewe te bring (Joh. 8:40), wat 
hulle as Seun van God alleen waarlik 
kon vrymaak (Joh. 8:36) om kinders 
en erfgename van God te word. Hulle 
het wel 'n ywer vir God gehad, maar 
sonder kennis (Rom. 10:2), want om- 
dat hulle die geregtigheid van God nie 
geken het nie, het hulle hul eiegereg- 
tigheid probeer oprig en hulle daar- 
om aan die geregtigheid van God 
nie onderwerp nie. (Rom. 10:3). Wie 
so maak is nie die kinders van Abra- 
ham nie, want Abraham het die gereg- 
tigheid deur die geloof gesoek en nie 
deur die werk nie, (Rom. 4:2) sodat 
hy die vader sou wees van almal wat 
glo en sodat ook aan hulle deur die 
geloof die geregtigheid toegereken sou 
word (Rom, 4:11), want die mens 

word geregverdig deur die geloof son- 
der die werke van die wet (Rom. 
3:28). Dit alles geskied alleen in en 
deur Jesus Christus wat oorgelewer 
is ter wille van ons misdade en opge- 
wek is ter wille van ons regverdig- 
making (Rom. 4:25). 


As wegbereider van hierdie Jesus 
Christus deur Wie die enigste ware 
kindskap moontlik is, getuig Johannes 
van Hom, en in sy prediking en doop 
van bekering met `n dringendheid 
gevul, wat nie toelaat dat mense met 
'n valse gerustheid en 'n niksseggende 
naamsiekheid hulle teenoor God be- 
roem nie. En as hulle tog wil roem 
op hulle fisiese nakomelingskap, kan 
die ontnugtering en skok hulle ook 
nie gespaar word dat Johannes hulle 
aankondig nie. As dit om fisiese af- 
stamming sou gaan, as dit ooit in 
Gods verkiesing en genade die essen- 
siële was, dan was al Gods bemoeienis 
met sy volk en deur sy volk met die 
wêreld, `n vrugtelose vermoeienis. God 
is nie aan die fisiese gebind nie. Hy 
kan vir Hom kinders van Abraham 
uit die klippe verwek, meer en beter 
as wat daar is. As Abraham se bloed 
en vlees sy nageslag kan red, dan was 
dit nie nodig vir die Woord om vlees 
te word en gebore te word onder 
die wet, om die wat onder die wet 
was los te koop nie. (Gal. 4:5). God 
gee Sy Seun prys om die seuns van 
Abraham tot sy kinders aan te neem 
en Saam met hulle, almal wat in 
Jesus Christus glo. God bly by Sy 
belofte. Sy genade en verlossing geld 
almal wat hierdie weldaad deur die 
geloof aanneem. 


By God is daar nie die aanneming 
van die persoon nie (Rom. 2:11) en 
Hy vra nie na die afkoms of die stand 
of die waardigheid van die mens nie. 
Ons kan God nie beindruk met ons 
stamboom of ons stamvaders of die 
sosiale- of ampsposisie wat ons beklee 
nie. Niemand het op grond van soge- 
naamde adelike afkoms of geleerdheid 
of welgesteldheid voorrang bo ander 
by God nie (Rom. 3:9). Die enigste 
maatstaf waarmee ons deur God ge- 
meet word is ons geloof. En hier lê 
ook ons grootste probleem, want ons 
is so dikwels geneig om tog te reken 
dat ons op grond van een of ander 
van bogenoemde dinge 'n reg of roem 
teenoor God het. Dink maar daaraan 
hoe dikwels ons al geroem het op die 
geloof van ons voorouers in die ge- 
skiedenis van hierdie volk. Ons rus 
ook op hulle louere en mislei onsself 


CO] Na volgende bladsy 


Sport en Ons 


Die gemiddelde Suid-Afrikaner is 'n 
persoon wat sekerlik bekend kan staan 
as 'n sportmal wese. Die belangstel- 
ling in sport en sportmanne en hulle 
prestasies wat in ons land gevind 
word, sal seker kwalik @rens anders 
in die wêreld oortref kan word. Die 
meeste van ons het dan ook die ge- 
woonte om die koerante van agter af 
te lees. Eers die sport — en dan die 
ander sake van die dag. Wanneer daar 
byvoorbeeld 'n toerspan van 'n ander 
land hier aanwesig is — en dan dink 
ons veral aan rugbytoerspanne, grens 
die belangstelling en opwinding aan 
histerie. 

Wat is die rede hiervoor? Daar is 
nie net een rede nie. Ons moet die 
antwoord op verskillende fronte gaan 
soek. 

In die eerste plek is daar ons 
wonderlike klimaat. Daar is min ander 
lande in die wêreld wat kan spog met 
meer sonskyn as ons. Ons het 'n kli- 
maat wat ons uitdryf buitentoe. In 
Europa byvoorbeeld, is dit anders. 
Daar dryf die klimaat die mense ge- 
woontlik binnetoe. Hulle leef hoof- 
saaklik binne die huis — ons hoofsaak- 
lik daarbuite. Sport word hoofsaaklik 


buitenshuis bedryf — en daarom is 
ons 'n nasie van sportmanne. 
Maar waarom is sport — en die 


sportman en sy prestasies so `n bron 
van fantastiese belangstelling? Waar- 
om gebeur dit dat selfs die ou wat 
hoegenaamd nie aan sport deelneem 
nie, miskien nie meer fisies daartoe 
in staat is nie, die lotgevalle van en 
die prestasies van ons sportmanne so 
getrou navolg — en So opgesweep 
kan raak? 

Ek glo dat ons hier baie diep moet 
grawe om die antwoord te verkry. Ons 
moet eintlik langs 'n ompad beweeg. 

Mededingende sport — en nou dink 
ons veral aan sport op internasionale 
gebied — laat my altyd dink aan 
oorlog. Oorlog is nou eenmaal 'n ver- 
skriklike ding — ons geslag het geen 
ondervinding daarvan nie, maar ons 
weet genoeg om darem ten minste te 
besef dat dit iets grusaams is. Maar 
oorlog is nou maar eenmaal ook deel 
van die menslike geskiedenis. Die 
mense het altyd oorlog gemaak — 
en hulle sal nog altyd oorlog maak. 
Dit is deel van die menswees. Hoe- 
kom? Mense het al geveg oor wonder- 
like goed. Dit is verstommend om te 
weet watter nietige gebeurtenisse al 
aanleiding gegee het tot die allerbloe- 
digste oorloë. Maar wanneer die ge- 
vegte eenmaal aan die gang is, word 
die motiewe vergeet. Trouens, watter 
soldaat in die loopgrawe bekommer 
hom oor die dieperliggende gronde 
van die stryd waarin hy gewikkel is? 


Dit gaan vir hom net om die een saak: 
Reg of verkeerd. ons mag nie verloor 
nie. Dit is waartoe alles uiteindellik 
herlei kan word. Dit is ons teen julle. 
Dit gaan om nasietrois, die eer van 
die volk, en die roem van die oor- 
winning. In die laaste instansie veg 
mense nie vir ideologië nie, hulle veg 
vir hulle land en hulle volk. 

Daarom eer `n volk sy oorlogshelde. 
Daardie manne word simbolies van 
die strewe van die volk — hulle is die 
draers van die volkstrots. 

Daar kan egter nie altyd geveg 
word nie. Maar dit beteken nie dat die 
volkstrewe ophou om te bestaan nie. 
Dit word net verplaas na ander ter- 
reine. Een van die beiangrikstc van 
hierdie terreine is die var spot. Die 
Situasie is veelal dieselfde as wanneer 
twee volke mekaar op die slagveld 
ontmoet. Ons het dit gedurende die 
pas afgelope rugbytoer van die All 
Blacks weer belewe. Die oorwinnings 
is aangevoel as 'n triomf vir Suid- 


Afrika — dink maar terug aan die 
pragtige kritiek van die verslae oor 
die toetswedstryde — die vyftien 


Sprinesbokke het nie vir hulleself ge- 
speel nie, maar vir hulle land. Die eer 
kom hulle nie toe nie — ons het 
gewen! Elkeen van ons kon homself 
identifiseer met die oorwinning. Die 
Nieu-Zeelanders het openlik gepraat 
van 'n nasionale ramp. Die nugteres 
onder ons het hieroor gelag: Maar in 
`n bepaalde sin van die woord was 
dit `n nasionale ramp — die hele 
volk het hulle geidentifiseer met die 
neerlaag, want hulle het almal gehoop 
op en gewag vir 'n oorwinning. 

Daarom dat sporthelde by ons in 
So 'n hoë aansien staan. Hulle is in 
vredestyd die simbool van die volk se 
prestasie — draers van die volk se 
strewe. 

Dan kom daar ook nog 'n verdere 
aspek by waarop ons moet let. Ons 
is geneig om ons met bepaalde sport- 
sterre te identifiseer. Neem die geval 
van `n sportman wat ten spyte van 
natuurlike gebreke nogtans die hoog- 
ste sport bereik. Hy doen dit deur 
middel van toegewyde oefening en 
volharding. Hy word vir ons `n voor- 
beeld om na te volg — en nie net op 
sportgebied nie. 

Wanneer ons nou aan hierdie paar 
sake dink, word dit duidelik dat sport 
`n belangrike plek in ons lewe inneem. 
In sommige opsigte miskien te belang- 
rik. Sport kan 'n afgod word. Sport 
is goed. Persoonlik pleit ek altyd 
daarvoor dat ons daaraan moet deel- 
neem. Sport het nie net ontspannings- 
waarde nie, maar ook groot opvoed- 
kundige waarde. Sport leer ons om 
saam te staan — om jouself te onder- 
werp aan die belange van die span 


— om te verloor — en om te wen, 
Dit is 'n kuns om te kan verloor — 
maar nog 'n groter kuns om te kan 
wen. Sport leer ons al hierdie dinge 
— en daarom is dit goed. 

Maar ons moet tog ook nugter wees. 
Daar is in die lewe baie belangriker 
dinge as sport. En nou mag dit nie 
gebeur dat sport vir ons 'n verhinde- 
ring word ten opsigte van die belang- 
riker dinge nie. Sport het die neiging 
om in ons volkslewe 'n afgod te word. 
Die sport en die buitelug — die bloot 
liggaamlik-fisiese word so belangrik, 
dat dit dreig om die wesenlike dinge 
te verdring. Laat ons ten spyte van 
alles wat gesê is onthou dat sport 
nie `n doel in sigself is nie — dit is 
middel tot `n doel — en laat ons dit 
in daardie sees beoefen en onder- 
steun. Selfs as ons jonk is, is dit 
belangriker om 'n gesonde gees te 
hé — as 'n gesonde liggaam. En die 
twee gaan nie altyd noodwendig saam 
nie. Die spreekwoord wat die meeste 
misbruik word is: `n Gesonde liggaam 
huisves 'n gesonde gees. Dit is nie 
waar nie. 'n Gesonde liggaam kan 'n 
bees huisves, en 'n siek liggaam `ʼn 
wonderlike gees. Die volledige spreek- 
woord het aanvanglik gelui: Laat ons 
hoop dat die gesonde liggam 'n ge- 
sonde gees sal huisves. Dit is duidelik 
— 'n gesonde gees is meer werd as 
'n mooi liggaam. Ons moet daarna 
strewe om albei te besit, maar die 
liggaam kom tweede. 


BYBELSTUDIE 


] Van vorige bladsy 
en maak onsself wys dat ons as hulle 
kinders `n godsdienstige volk is en 
daarom aanspraak het op Gods bewa- 
ring en seëninge. Ons mag wel fisies 
die nasate wees van stoere en gelo- 
wige voorgeslagte, maar dit maak nog 
nie van ons kinders van God deur die 
geloof in Jesus Christus nie. Ook ten 
opsigte van ons volk is God nie gebind 
deur die geloof van ons voorouers nie 
en sal God Hom ook nie laat afpers 
deur 'n nageslag van gelowige voOoT- 
ouers, terwyl duisende van ons alweer 
heidene geword het nie. So 'n nage- 
slag kan God ook vir Hom verwek 
uit die klippe van ons vaderland. God 
kan selfs Sy rug totaal op die hele 
volk keer en Sy heilsplan met die 
ander volke deurvoer. 

aat ons daarom ook nie dink om 
by onsself te sê bekering en geloof 
is nie vir ons nodig nie, want ons het 
hierdie of daardie as vader. Wanneer 
ons dit sou doen, dan het ook ons 
`n addergeslag geword en geld die 
woord van Johannes ook vir ons. Ons 
dink dikwels dat ons 'n uitsonderlike 
reg het, maar dit is niks anders as 
eiegeregtigheid nie, en eiegeregtig- 
heid is sonde en dit bring die dood 
voort. Selfs die dood van 'n hele volk. 

DIE HERDERS VAN 
BETHLEHEM-JUDA 


En jy, Betlehem Éfrata, klein om 
te wees onder die geslagte van Juda, 
uit jou sal daar vir My uitgaan een 
wat 'n Heerser in Israel sal wees; en 
sy uitgange is uit die voortyd, uit die 
dae van die ewigheid. Miga 5:1 

Ou Amos maak die afgelope dae 
darem baie geld. Hy kan nie voorbly 
om rosyne — en vyekoeke en olyfolie 
aan al die reisigers te verkoop nie. 
Ja, Betlehem het seker nog nooit 
soveel mense geherberg nie, en dit 
nogal in die Winter.” ,.Ek stem met 
jou saam, alhoewel daar darem ook 
baie mense was, dié dag toe koning 
Herodus hier oorgebly het op Sy 
reis na Berseba.” ,,Terwyl jy so van 
die Winter praat, Johamnes, dit is 
darem `n mooi, skoon en helder aand 
vanaand Dit lyk of die sterre sommer 
so naby die aarde gekom het.” ,,Ja, is 
dit nie Eleasar. Ek dink die windjie 


DIÉ KINDERS 


gaan vanaand koud van Judea af 
waai. As die lug so helder is moet 
jy weet gaan die ryp mêre kraak 
onder die skape se kloutjies.” 


Johannes, hoe lyk 'n Keiser? Dra 
hy nog mooier klere as koning Hero- 
dus? En waar is Rome? Is dit nou na 
die noorde — of westekant toe? En 
wat is die Keiser se naam wat bevel 
gegee het dat ons almal ons name 
moet laat opskryf?” ,,Nee, Eleasar, ek 
weet nie hoe lyk 'n Keiser nie, maar 
Ou Jusef het gesê Rome is duisende 
myle ver na die westekant toe. Kyk, 
Orion het al oorgeskuif na die weste 
toe. As die mêrester opkom en Orion 
sy kop wegsteek agter die noord-wes- 
telike horison, dan sal jy weet in 
watter rigting Rome lê, waar Orion 
gaan wegkruip het. En die Keiser wat 
die opdrag gegee het, is mos Augus- 

tus. O, hoe haat ek nie hierdie Ro- 
meinse heersers nie. Hulle dink die 
wêreld behoort aan hulle. So trots 
en selfversekerd. Johannes, blaas die 
vuurtjie bietjie aan. Hierdie kameel- 
haartjies voel vanaand nie so dig nie 
Ek dink ons gaan nog bibber voordat 
die son mêre sy kop oor Moab saan 
wys. Ai, hoe rustig 1ê ons skapies nie 
en herkou nie. So vreedsaam en stil. 
Vanaand wil ek nie in Betlehem wees 
nie, al gee ou Amos my twee vye- 
koeke. Daar trap hulle 'n mens dood. 
Ou Amos het vanmêre vir my gesê a! 
die herberge is vol en in dir stalle 
staan die donkies en kamele al glad 
deurmekaar. 


Jy weet Eleasar, hulle sê .. . haai 
kyk daardie groot ster daar ... na die 
noordekant toe. Dit lyk sowaar of dit 
reg bokant Betlehem staan! Dit be- 
weeg sowaar en so `n helder ster het 
ek nog nooit gesien nie.” ,,Ja, snaaks 
Johannes, ek ken ook nie daardie 
ster nie. Dit moes vanaand verskyn 
het. En hoe lyk dit of die ganse lug 
rondom die ster helder word, soos 
wanneer die volmaan wil opkom!” 


En meteens staan daar 'n engel van 
die Here by hulle en die heerlikheid 
van die Here het rondom hulle geskyn 
en groot vrees het hulle oorweldig 


LANGSAAN mae” 


En die engel sê vir hulle: Moenie 
vrees nie want kyk, ek bring julle 
'n goeie tyding van groot blydskap 
wat vir die hele volk sal wees, dat 
vir julle vandag in die stad van Dawid 
gebore is die Saligmaker wat Christus, 
die Here is. En dit is vir julle die 
teken: 7 

Julle sal 'n Kindjie vind wat in 
doeke toegedraai is en wat in die krip 
lê. 


En skielik was daar saam met die 
engel 'n menigte van die hemelse 
leërskare wat God prys en sê: Eer 
aan God in die hoogste hemele en 
vrede op aarde, in die mense 'n 
welbehae! 

En toe die engele van hulle wegge- 
gaan het na die hemel, sê die herders 
vir mekaar: 

Laat ons dan na Betlehem gaan en 
hierdie ding sien wat gebeur het, wat 
die Here aan ons bekend gemaak het. 

En hulle het met haas gegaan en 
Maria en Josef gevind en die Kindjie 
wat in die krip lê. 


SE HERVORMER 


seker wees nie, maar dit is nie on- 
moontlik nie dat hulle uit Babilon of 
Mesopotamië gekom het, die land 
waar die konings van die Galdeërs 
gelewe en regeer het, naamlik Nebu- 
kadnesar en Ahasveros en Darius en 
Kores. Dit is ook die land waarheen 
Daniël en sy drie vriende Hananja, 
Misael en Asarja saam met die banne- 
linge van Juda weggevoer is. Daniël 
skryf baie keer van die wyse manne 
wat in daardie land was. Dalk het die 
Wyse manne wat die ster van Jesus 
gesien het, dus uit die land gekom 
waar Daniël en sy vriende gevange 
gehou is. 


Die Wyse manne was sterrekun- 
diges, want hulle het die Ster van 
Betlehem gesien en geweet dit be- 
teken dat daar `n Koning gebore is. 


Hulle het hierdie Ster gevolg en 
dit het hulle gelei tot by die Kind 
Jesus in Betlehem, verby en deur 
woestyne, ja ook verby die bose ko- 
ning Herodus. 


As ons dus op Kersdag ons knieë 
buig en God dank dat Jesus vir ons 
gebore is, dan moet ons onthou dat 
Wyse manne amper tweeduisend jaar 
gelede ook op hulle knieë neergeval 
het en hulde aan Jesus bewys het. 


,En hulle het in die huis gegaan en 
die Kindjie by Maria, sy moeder, ge- 
vind en neergeval en Hom hulde be- 
wys. Daarop maak hulle hul skatte 
oop en bring vir Hom geskenke: goud 
en wierook en mirre.” 





DIE WYSE MANNE 
UIT DIE OOSTE 


Ons lees net in die Evangelie van 
Matthéiis van die Wyse manne uit die 
Ooste. Ons weet nie hoeveel daar was 
nie, maar volgens oorlewerings uit 
die ou tyd sou daar drie gewees het. 
Ons neem aan dat daar drie was, om- 
dat hulle drie geskenke aan die kind 
Jesus gegee het, naamlik goud, mirre 
en wierook. 

Ons weet ook nie wat die name 
van die Wyse manne uit die Ooste was 
nie, maar volgens oorlewering was 
hulle name Caspar, Melchior en Bal- 
tasar. 

Vanwaar het hulle gekom? Waar is 
die Ooste? Hier is daar ook weer ver- 
skillende menings. Party geleerde 
mense dink hulle het uit Arabië ge- 
kom. Ander weer vermoed Persië of 
selfs sover as Indië. Niemand kan ver- 

DWARS: 


1. Hy het 95 stellinge teen die kerk- 
deur van Wittenberg geplak. 

3. Sy moeder het hom na Eli ge- 
bring. 

7. Die eerste een se naam .was 
Adam. 

8. Een van Noag se seuns. 

12. Jesus se intog in Jerusalem. 

14. Baie kosbaar. 

16. Maaltyd. 

17. Wat die wind verstrooi. 

18. Die besetene. 

20. Die hoëpriester. 

24. Die Losser. 

25. Gesweer? 

26. Jesus en die kindertjies. 

27. Stéfanus. 

28. Dertig silwerlinge? 

















AF: 


1. Onder die maatemmer. 
2. Woestynwonings. 


4. In die sterfjaar van hierdie ko- 


ning het Jesaja `n gesig gesien. 
5. Wit? 
6. Maai. 
10. Regeerders oor Israel. 
11. Vir die Seun van Dawid. 
13. Broer van Dawid. 
15. Geneesheer. 
18. Onse Vader. 
19. Godin van die Efesiërs. 


21. Sodat jou jeug weer nuut word. 
(Ps 103). 
22. Honderd jaar. 
23. `n Tiende hiervan deur die Fa- 
riseër? 
Ses 50c-pryse wag vir 6 wenmers. 
Sterkte — Oom Mike. 
Stuur aan: Oom Mike Roos, Posbus 
i8331, Hercules, Pretoria. 

Wat kan u lees 


Francis A. Schaeffer, De God die 
Leeft. Bijbels Christendom in de Twin- 
tigste Eeu, Amsterdam 1970. Sagte 
band. Prys: Onbekend. 


Hierdie boek is 'n vertaling van die 
oorspronklike Engelse uitgawe wat in 
1968 verskyn het. Die vertaling is 
versorg deur F. Adriaenssen. 


Dr. Schaeffer is die stigter van die 
L'Abri-beweging waarmee hy in 1954 
in Huemoz in Switzerland begin het. 
Die beweging het reeds takke in 
Milaan, Londen en Amerika. 


,LAbri” is die Franse woord vir 
,Skuilplek”. Die bedoeling is dat hulle 
wat gekonfronteer word met die intel- 
lektuele vrae van ons tyd, of selfs on- 
gelowiges, daar `n tuiste sou vind. 
Hierdie beweging stel hom ten doel 
,Om in die daaglikse lewe en werk 
aan te toon dat God as die lewende 
God bestaan”. Hulle wil op ,intellek- 
tuele wyse” maar ook deur ,,sy liefde- 
volle aanwesigheid te laat blyk in die 
verhoor van gebede” (193), die be- 
staan van God bewys. 


Hierdie boek wil `n gesprek wees 
met die sogenaamde ,,moderne teolo- 
gie” (of God-is-dood-teologie). Hy toon 
aan hoe hierdie teologie inpas in die 
kader van die moderne filosofie, teo- 
logie en kultuur. In sy gesprek met 
die ,,moderne teologie” wil hy egter 
altyd aan die Bybel vashou en ten 
volle aanvaar (teenoor ,,die moderne 
teologie”) dat die Bybel ,,sonder enige 
foute is”. 


Die boek is apologeties van aard. 
Dit wil die Christendom verdedig en 
Oop intellektuele vlak” aantoon dat 
die Christendom van ,,die werklike 
waarheid” praat. Die apologie het eg- 
ter ook `n praktiese sy: die gelowiges 
moet altyd ,lewende briewe van Chris- 
tus” wees. Dit is noodsaaklik dat die 
Christelike apologetiek die meiis waar- 
mee hy oor die geloof in gesprek 
wil tree, sal ken. Schaeffer sê dat 
die mens van ons tyd ,,die mens van 
die wanhoop” is. Hierdie wanhoop 
het `n geskiedenis wat (wat Europa 
betref) om en by 1890 begin. Die lyn 
van die wanhoop vertoon volgens 
Schaeffer vyf dalende trappe: die filo- 
sofie (Hegel, Kierkegaard, die eksis- 
tensialisme van Jaspers, Satre en Hei- 
degger, die anti-filosofie van die 
Anglo-saksiese wêreld, die gebruik van 
verdowingsmiddels as middele om 
grenssituasies te ervaar); die kuns 

VROUERUBRIEK 


In Matt. 2:8 sê Herodus aan die 
Wyse Manne uit die Ooste: ,,Gaan 
doen noukeurig ondersoek na die 
Kindjie, en as julle Hom vind, laat 
my weet, sodat ek ook kan gaan en 
Hom hulde bewys.” 

Die bedoeling van Herodus is in 
die Skrif baie duidelik en so het 
Christene deur al die eeue heen dit 
verstaan: Herodus is hier besig met 
bedrog; sy bedoeling is nie om die 
Kindjie eer te bewys nie, maar om 
Hom dood te maak. Herodus dink 
aan hierdie Koning van die Jode 
(Matt. 2:2) wat gebore is, as 'n aardse 
Koning. Hy het genoeg geweet van 
die Messiasverwagting van die Jode en 
het buitendien die owerpriesters en 
skrifgeleerdes gehad om hom in te 
ig (Matt. 2:4). Soos die Jode van sy 
tyd het hy verwag dat hierdie Koning 
Iemand heel buitengewoon sal wees, 
maar nogtans sou Hy 'n aardse Ko- 
ning wees. Koning Herodus en die 
hele Jerusalem was ontsteld, maar 
om verskillende redes: Herodus om- 
dat hy in die Kind `n bedreiging van 
sy eie koningskap gesien het en Jeru- 
salem omdat daar sprake van die 
koms van die Messias was. Soos die 
aardse regeerders van alle tye wil 
Herodus seker maak dat sy regering 
veilig is en die sekerste manier is om 
die Kind dood te maak. Maar daarvoor 
moet hy uitvind waar en wie die 
Kind is — daarom die opdrag aan die 
Wyse Manne. 

Ons ken die geskiedenis. Herodus 
bet die Kind nie doodgemaak nie, die 
verlossingswerk van Christus is vol- 
bring en die Christelike kerk het 
oor die hele aarde uitgebrei. 

Nou kry ons egter in ons eie dae 
verskynsels wat my laat dink aan die 
hulde van Herodus: 

Wanneer die Kerstyd naderkom, 
Sien ons al wat `n winkel is opgetooi 
met allerlei simbole en tonele wat 
in verband met Kersfees staan. Een 
jaar het `n winkel in Pretoria selfs 
Kersliedere uitgesaai. As `n mens nou 
navraag doen, vind jy uit dat die 
oorweldigende aantal van hierdie be- 
sighede nie aan Christene behoort 
nie. Ons vind dit selfs in nie-Christe- 
like lande: Ek het eenmaal gelees dat 
die winkels in die groot stede in 
Indië met die Kerstyd net so opge- 
maak word soos die winkels in ons 
eie stede. Wat is die bedoeling hier- 
van? Om eer te bewys aan die Chris- 
tuskind? Ons kan aan die antwoord 
net so min twyfel as wat die Wyse 
Manne aan Herodus getwyfel het. Dit 
gaan bloot om geldmakery. En dit is 


DIE HULDE VAN HERODUS 


nie net die nie-Chrstene nie: ook die 
Christen-sakeman tooi sy winkel meest- 
al met net om een rede, naamlik om 
sy deel te kry aan die geld wat met 
Kersfees spandeer word. Het ons nie 
hier te doene met die hulde van 
Herodus nie? 


PROF. DR. P. $. DREYER 


Maar dit is nie die ergste nie. 
Kersfees is die tyd van vreugde om- 
dat ons dink aan die geboorte van 
die Christus. Met die geboorte van 
die Kind doen God Sy beloftes ge- 
stand. Die geboorte van Jesus is die 
koms van ons verlossing uit die sonde 
en die dood. Daarom is dit vir ons die 
dag van hoogste vreugde. — Met 
Kersfees het ons die gewoonte om 
mekaar geskenke te gee. Hierdie ge- 
woonte is nie net Christelik van oor- 
sprong nie, maar dit het vir die Chris- 
ten tog 'n diep betekenis: deur mekaar 
geskenkies aan te bied herinner ons 
mekaar aan die groot Geskenk wat 
God ons gegee het en toon ons mekaar 
iets van die welbehae in die mens 
waarvan die Engele sing. Maar nou 
word die vreugde van Kersfees bras- 
serye waar ons al die gebooie van God 
oortree. En die geskenke word baie- 
keer dieselfde: die eienaar van `n 
betreklike klein sake-onderneming het 
met die Kerstyd verlede jaar aan my 
vertel dat hy 36 dosyn bottels whiskey 
as geskenke uitstuur — alles aan 
mense wat nie kliënte van hom is nie, 
maar wat in sulke posisies verkeer dat 
hulle besigheid aan hom kan verskaf. 
Dit is met ander woorde Kersgeskenke 
— let wel: Kersgeskenke — wat niks 
anders is as omkopery van amptenare 
nie. Ts dit nie `n bespotting en moord 
van die Christuskind nie? Ts dit nie 
die hulde van Herodus nie? Waarheen 
is ons op pad? 

Nou is daar mense wat sê hierdie 
verskynsels moet ons nie bekommer 
nie. Dit wys net hoe die gedagtes van 
die Christendom versprei het, ook on- 
der mense wat nie Christene is nie. 
Ons behoort bly te wees dat die Chris- 
telike gedagte versprei het, al slaan 
dit ook op allerhande verdraaide ma- 
niere uit. 

Hierdie redenasies is korrek ten 
opsigte van die heidendom. Waar die 
Evangelie aan die heidene verkondig 
word, vind ons dat die Bybelse ge- 
dagtes wyd en syd onder die heidene 
versprei, meesal sonder dat hulle weet 
waarvandaan dit kom of wat dit werk- 
lik beteken. In die verspreiding word 
die Bybelse gedagtes meesal verdraai 


en verwring, maar vir iemand wat die 
Bybel ken, is dit nog duidelik her- 
kenbaar. Op die wyse is daar vir elke 
heiden wat bekeer raak en lid van die 
kerk word, honderde ander wat nie 
lid van die kerk word nie maar nog- 
tans die invloed van die Evangelie 
ondergaan. Dit is belangrik: hoe krom 
en verdraaid ook al, iets van die 
Evangelie kom tog by die heiden uit; 
en wanneer hy dan tog eenmaal onder 
die verkondiging van die Woord kom, 
is dit nie meer heeltemal vreemd vir 
hom nie. Ons kan hier dink aan die 
kamerling van Ethiopië. s 


Maar hierdie redenasie gaan nie vir 
ons op nie. Ons is nie heidene wat 
verlangs deur die Evangelie beinvloed 
word nie. Ons is Christene wat die 
Evangelie ken en weet wat dit beteken 
om eer en hulde aan die Christuskind 
te bring. In ons geval is dit nie mense 
wat vir die Evangelie gewen moet 
word nie, maar mense wat deur ons 
lewe besig is om die Evangelie agter 
te laat. Die Engelse historikus Arnold 
J. Toynbee praat van die huidige tyd 
in die geskiedenis van die Weste as 
die ,,post-christian era”. By ons in 
Suid-Afrika is dit nog nie sover nie, 
maar ons is op pad daarheen. Ons 
hulde aan die Christuskind is die hul- 
de van Herodus. 


Goddank, hulle is nog daar wat nie 
die knie voor Bail gebuig het nie. 


DIE GROOTSTE SENDINGDAG 


Die Gereformeerde Sendingbond 
wat op sendinggebied die vereniging 
van die regtervleuel van die massale 
Herv. Kerk van Nederland is, het ge- 
durende Aug. 1.1. sy grootste sending- 
dag tot hiertoe gehou. Teenwoordig 
was nie minder as 13,000 besoekers 
nie. Die kollekte alleen het 64,000 
gulde (R12,800) ingebring. Dit is 
15,000 gulde (R38,000) meer as die 
vorige jaar. 


Die bruto opbrengs van die sending- 
saamtrek het meer as 100,000 gulde, 
dit wil sê R20,000 gelewer. Hierdie 
bedrag is byeengebring uit kollekte 
opbrensste, uit verkoop van naald- 
werk ens, deur vroueverenigings 
(5,000 gulde) en uit die verkoop van 
soeweniers uit die sendingveld, onder 
andere Kenia, soos bamboesfluitjies, 
uit hout gesnyde voëltjies en silwer 
borsspelde. 


— Persbureau Nederl. Herv. Kerk. 

Pyn se Moses... 


OTTO se 


VYF-AKSIE 
SENUWEE PYNPOEIERS 


PRYS: 17ic en 37ic 





Nie net 'n gewone Hoofpyn 
Poeier nie. 
Seker die enigste pynpoeier met vyf 
bestanddele en elkêên vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupjig, 
Koorsagtigheid en enige ander pyn. 


OTTO'S verlig pyn binne enigé oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 





As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 





Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met `n sagte lakseermiddel. 
Besonder goed vir Jig en Rumatiese 
leiers om die Pille saam met OTTO se 
vyfaksie senuwee en pynpoeiers te 
gebruik. 


Dr. Collinse Pille 


PRYS: doc. 
VIR GAL EN LEWER 


Dlakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 

wande. 


Die lewer kan te veel of te min gal 
vervaardig en dan volg al die vermelde 
moelikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word. en dan volg al die be- 
kende kwale bo vermeld 
Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 





OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 
hoes en enige bors aandoeninge. Dié 
is seker die enigste Tiemie Stroop so 
bemark vir die gebruik van Babas en 
Tiemie bevat die gesonde ontsmet- 
tingsmiddel naamlik ,,Thymol”' wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik. maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 

Dié middel is uitstekend vir Babas en 
Kinders tot 8-10 jaar en dit is smaak- 

vol. 

Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 





DIE ANTWOOSD. 
DIE GEURIGE ROOI STROOP! 


OTTO SE SENUWEE EN 
VERSTERKMIDDEL 
Die algemene versterkmiddel vir 
lusteloosheid, senuweeswakheid, sleg- 
te eetlus, bloedarmoede, slaaploosheid, 
moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKMIDDEL 
u enigste toevlug! 


Die Brein en Rugmurg is die hoof 


senustelsel. ,,Hulle voedsel is TYk. 
skoon bloed.” Vanuit die ruggraat sprei 
die hele senuweestelsel, elk bedoel vir 
'n sekere deel van die liggaam. Word 
een of ander senuwee gestoor of ooreis, 
dan volg die bovermelde kwale. geken- 
merk deur die kortgebondenheid. 


Die toevlug — Otto se Senuwee en 
Versterkingsmiddel. 


PRYS: 65c 
32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk. Oral 


dip 


verkrygbaar of direk van Apteker. 

'N POSKAART MET 'N VERHAAL 


Watter gedagtes kom by 'n mens op 
as jy as boerseun in die vreemde gaan 
studeer en met nuwe en vreemde 
dinge kennis maak? 'n Poskaart het 
in my besit gekom waarin niemand 
minder as prof. S. P. Engelbrecht nie 
as jong student in Nederland hierdie 
eerste reaksies van hom neergeskrywe 
het. Dit is gerig aan ,De heer Stoffel 
Duvenhage”, `n oom van my van 
moederskant wat donkiejare lank ou- 
derling van die Hervormde Kerk, eers 
in die Republiek en later in Rhodesië 
was. Hy was `n persoonlike vriend van 
prof. Engelbrecht en destyds stasie- 
meester op Holmdene in die distrik 
Standerton. Van hierdie oom van my, 
wat nog altyd `n baie lewendige be- 
langstelling in die Kerkgeskiedenis 
en in die kerksake het, het ek onlangs 
hierdie interessante dokument ont- 
vang. Dit mag miskien meer lidmate 
van ons kerk, miskien veral die pro- 


DR. W. C. VAN WYK 


fessore wat ook in die buiteland ge- 
studeer het, interesseer om te weet 
wat die ou professor van die Kerk en 
leermeester van die meeste predikante 
se eerste indrukke was. Op die skryf- 
kant van die kaartjie lees ons: 


,Beste Stoffel, — Goed en veilig 
ben ik hier aangekomen. Maar die zee, 
die zee, die zee, praat nooit. Ik had 
bijna geen last van zeeziekte. Ik denk 
maar veel terug aan ons ou dierbaar 
Transvaal. Hier is alles Zo zaai en de 
winter begint, en een 'Tollandse win- 
ter is vrezelik. — Hartlike groete van 
je vriend, Fanie.” 

3 Oktober 1913 


Oom Fanie, soos hy later altyd by 
sy studente bekend was, het in Oude- 
gracht, T.Z. 11 bis, Utrecht gewoon. 
Die Hollands wat hy geskrywe het, 
het al 'n taamlike klap van die Afri- 
kaans weg gehad! Die fotokant van 
die poskaart toon die Utrechtse Uni- 
versiteitsgebou en bevat ook `n op- 
merking van prof. Engelbrecht: .Dit 
is het gebouw waarin ik tans onder- 
richt ontvang om mij te bekwamen 
voor predikant. Vier jaar hier zitten 
wat een tijd!” Ten slotte blyk dit dat 
hy ook nie die Afrikaanse nooiens 
vergeet het nie. want hy stuur groete 
aan Lettie Grove en (Christina de 
Lange. Laasgenoemde het die vrou 
van my oom Stoffel geword en synde 
my tante het sy aan my baie beter 
bekend geword as aan oom Fanie in 
later jare! 


oo 


Fr; 
me 


wer Ad 





Rijksuniversiteit van Utrecht. 





WAT KAN U LEES 

(Van Goeh, Gaugin, Cézanne, Picasso, 
Mondriaan, Dada. Marcel Duchamp, 
die ,,happenings” en die ,,enviro- 
ments”); die musiek en algemene kul- 
tuur (misigue concrête, Henri Miller, 
Homoseksualiteit as filosofie, John 
Osborne, Dylan Thomas, die moderne 
film, die massamedia en die Beatles). 


Schaeffer behandel hierdie, soms 
moeilike sake, op 'n heel populêre, 
maar tog insiggewende wyse. 


Die vyfde en onderste trap van 
die lyn van wanhoop” is ,die nuwe 
teologie”. Hier is dit moeiliker om 
Schaeffer te hoor. Hy praat byvoor- 
beeld van ,.Karl Barth se teorie” wat 
wel die ouere vorm van liberalisme 'n 
genadeslag toegedien het, maar as 
neo-ortodoksie tog die interne ont- 
pinding van die teologie aan die lis 
laat tree het! (59). Volgens hom is 
dit Barth wat die weg vir die eksis- 
tensialisme in die teologie berei het, 
net soos Kierkegaard die wegbereider 
van die eksistensialisme in die alge- 
meen was! Barth het alleen maar uit 
die gedagtestruktuur van Kierkegaard 
n religieuse eksistensialisme” ont- 
wikkel. Daarom is K. Barth, volgens 
Schaeffer, die deurgangspunt ,,na die 
gebied onder die lyn van wanhoop” 
in die teologie (60-61). Ewe eenvoudig 
word ook verklaar dat Barth ,,baie 
navolgers” gehad het ,,soos Reinhold 
Niebuhr, Paul Tillich, John Robinson, 
Allan Richardson en andere”. Hy hou 

AANDAG ALLE 
Protstaatklierlyers 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R2.90 K.m.b. Geen 
K.b.a. bestellings. 
Regstreeks van: 
Mev. R. MULLER, 
Krugerspos, 
Lydenburg. 
Dankie. 














MONUMENTE 
EN 
GRAFSTENE 


GEMAAK UIT DIE 
BESTE PKETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOË 


op aanvraag! 
Pryse en Katalogus 


J. P. E. ROODE 


POSBUS 163 — FOON 206 
ERMELO 

IN MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 


COETZEE — Gideon Johannes: Met liefde en ver- 
lange dink ons terug aan 26 Desember 1967 toe van 
ons weggeneem is my dierbare eggenoot, ons vader, 
€n grootvader in die ouderdom van 76 jaar 1 maand 
en 10 dae waarvan die laaste 3 maande smartelik 
was. Drie jaar van trane is verby maar ons berus in 
die wete — dit was Gods wil. 

— Bedroefde eggenote Bettie, kinders, kleinkin- 
ders en agterkleink'aiders, Klaarstroom, Pk. Vaalkop. 


KOEKEMOER — Potrus Lourens: Na een jaar van 
stille trane e' -.1same nagte van verlange, dink 
ons terug aan “je mêre van 18 Oktober 1969 toe van 
cns weggeneen; is my dierbare eggenoot, ons vader 
en oupa. Die mooi gedagtenis en herhinnering wat 
hy vir ons nagelaat het sal altyd vir ons kosbaar bly. 
— Verlangende eggenoot, kinders en kleinkinders, 
Flla Koekemoer, Chestnutstraat 40, Drie-Riviere. 


DE BRUYN — David Stephanus Lourens: Na een 
jaar van eensaamheid en trane dink ons weer aan 
die aand van 15/10/69 toe van ons weggeneem is, 
ons dierbare eggenoot, pappie en oupa. Sy mooi ge- 
dagtenis en voorbeeld wat hy vir ons nagelaat het, 
sal altyd vir ons kosbaar bly, want klere en rou gaan 
verby. Altyd sal die herinnerings bly en dieper groei 
die wond van verlange na ons dierbare wat die 
Hemelse Tuinier kom haal het, na Sy tuin daar Bo. 
Daar sal geen lyding of trane wees nie. 

— Verlangende eggenote, kinders en kleinkinders, 
mev. H. M. de Bruyn, Eeufeesstraat 5, Chrissiesmeer. 


VAN STRATEN: Onvergeetlik bly vir ons 2 Desem- 
ber 1964 toe van ons weggeneem is my dierbare 
eggenoot, vader en groot vader in die ouderdom van 
68 jaar. Net smart en verdriet maar soete herinne- 
ringe sal ons troos wees. Niemand weet hoe ek hom 
mis, hoe eensaam en anders die lewe is nie. Net 
die wat weet kan verstaan wat dit beteken om `n 
eggenoot af te staan. 

— Sy eggenote Chrissie, kinders en kleinkinders, 
Pollockstraat 49, Randfontein. 


PRINSLOO — D. J.: Dit is al weer 16 Desember, 
die dag wat ons nooit sal vergeet nie, toe van ons 
weggeneem is deur die dood, ons dierbare eggenoot 
en vader. Ons verlang so baie na hom. 

—Sy eggenote M. Prinsloo, Gemeente Eendracht. 


BRITS — Gerhardus Willem Petrus: Onvergeetlik 
bly vir ons 16 November 1958 toe my dierbare 
eggenoot, ons pappie en oupa ons vooruit gegaan 
het. Die dood het ons op aarde geskei maar die 
liefde en verlange bly nog steeds. 

— Sy verlangende eggenote C. Brits, kinders en 
kleinkinders, Eendracht Gemeente. 


LABUSCHAGNE — Jan Hendrik: Vyftien lange jare 
van bittere verlange is reeds verby maar onvergeetlik 
bly vir ons die dag van 25 Desember 1955 toe ons 
moes afskeid neem van my dierbare eggenoot, ons 

vader en grootvader. Die jare kom en gaan maar die 
eensaamheid en verlange is daagliks my deel, maar 
ek berus in Sy wil. 

— Verlangende eggenote, kinders en &leinkinders, 
R. Labuschagnie, Reitzstraat 32, Vrede, O.V.S. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederde liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 


VAN DER MERWE — Anna Magrietha Elizabeth, 
gebore Steyn: Sag heengegaan op 7 September in die 
rype ouderdom van 86 jaar en 4 maande. Waar die 
dood in liefde skei, sal mooi herinneringe altyd bly. 

— Bedroefde kinders, kleinkinders en agterklein- 
kinders, H. C. van der Merwe, Wentworth Park, 
Krugersdorp. 


VAN DER MERWE — Willem Jacobus Johannes: 
Dit het die Almagtige God van Hemel en Aarde 
behaag om op 28 Julie 1970, plotseling deur die 
bittere dood van ons weg te neem, my geliefde eg- 
genoot, in die ouderdom van byna 71 jaar, na `n 
gelukkige huwelikslewe van 43 jaar. Dit is na jare 
van vele siekte en beproewinge wat hy met groot 
geduld en blymoedigheid gedra het. Ons gun hom 
die rus deur die Heer vir hom beskik. Gesang 68:7. 
— Bedroefde eggenote, Sanietjie, Rietspruit. 


SWART — Ella Johanna Lee (gebore Roos): Met 
bedroefde harte dink ons terug aan die oggend van 
21 Augustus 1970, toe van ons weggeneem is, my 
geliefde eggenote, ons mammie en oumatjie, in die 
ouderdom van 66 jaar 5 maande en 21 dae, na `n 
siekbed van etlike jare waarvan die laaste 4 dae 
smartlik was, maar wat sy met geduld gedra het. 
Daar was 'n gelukkige egverbintenis van 39 jaar 6 
maande en 11 dae. Ons gun haar die ewige rus. 

— Treurende eggenoot en kinders en kleinkinders 
Coen Swart, Johan, 'Trienie, Jahnie, Martie en 5 
Eleinseuns, P/sak 197, Vaalwater. 





IN MEMORIAM (vervolg) 


JOUBERT — Johannes Petrus: Reeds 9 maande van 
eensaamheid en stille trane is verby wat net God 
ven weet. Onvergeetlik bly die vroeë more van 6 
April 1970 toe van ons weggeneem is ons dierbare 
geliefde seun. In stilte het hy gely, met geduld het 
hy gestry, tot die Heer hom verlos het in die 
ouderdom van 47 jaar. Ons gun hom die rus. 

— Bedroefde ouers en kinders Jan en Hannie 
Joubert en kinders, Posbus 644, Tsumeb, Suidwes- 
Afrika. 


HAASBROEK — Sarel Francois: Een jaar van een- 
Same trane en verlange is verby maar onvergeetlik 
vir ons bly die mêére van 2 November 1969 toe so 
onverwags van ons weggeneem is deur die dood, my 
dierbare eggenoot, ons pappie en oupa. Ons mis hom 
nog gedurig maar dank ons Hemelse Vader vir die 
Dooi nagedagtenis en soete herinneringe wat hy vir 
ons nagelaat het. Ons gun hom die rus. 

— Van sy verlangende eggenote, kinders en klein- 
Finders, Haasbroek gesin, Carletonville, 

Amptelike Berigte 
BEROEPE PREDIKANTE 


Aangeneem: 
Ds. J. W. Rhoda na Kroonstad. 


Bedank: 


Ds. W. J. Roos na Johannesburg-Suid. 

Ds. M. J. Redelinghuys na Sasolburg. 

Ds. C. J. $. van Niekerk na Breyten/ 
Carolina/Chrissiesmeer. 

Ds. C. J. Smit na Vryburg/Donegal 
Malopo/ Goedehoop. 

Ds. J. D. H. Smit na Brakpan-Har- 
monie. 

Dr. P. J. T. Koekemoer na Potchef- 
stroom Studente. 

Ds. P. J. de Beer na Salisburykombi- 
nasie. 

Ds. W. C. M. de Beer na Johannes- 
burg. 

Ds. D. F. Erasmus na Bethal. 

Ds. C. J. J. van Rensburg na Kru- 
gersdorp-Wes. 

Ds. J. B. J. van Rensburg na Noorde- 
like Pretoria en Kemptonpark-Oos. 

Ds. G. J. J. Roos na Noordrand/Kru- 
gersdorp-Noord en Sasolburg. 

Ds. M. W. Pretorius na Rustenburg. 

Ds. P. A. R. C. van Wyk na Belfast/ 
Stoffberg /Roossenekal. 

Ds. G. N. Bloem na Carletonville. 

Ds. D. J. Dreyer na Drie-Riviere. 


RADIODIENSTE, DESEMBER 1970 
Eredienste: 


6 Desember 7.00 nm.: Medium en 
F.M., Primrose. 

13 Desember 7.00 nm.: Kortgolf, St. 
Helena. 

20 Desember 10.30 vm.: Kortgolf, Pot- 

chefstroom. 

27 Desember 10.30 vm.: Medium en 
F.M., Brixton. 

3 Januarie 1971 7.00 nm.: Medium en 
F.M., Noordelike Pretoria. 


Cegendgodsdienste 10.15 vm.: 


1 Desember: Ds. F. du C. Labuschag- 
ne. 

8 Desember: Dr. J. P. Oberholzer. 

i5 Desember: Ds. G. M. M. Pelser. 

99 Desember: Ds. H. R. Visser. 

30 Desember: Ds. G. N. Bloem. 


Vroeëoggend 6.20 vm. en Laataand 

11.10 nm. oordenkings: 

4 Desember: Ds. J. H. Naude. 

6 Desember: Ds. D. J. C. van Wyk. 

10 Desember: Ds. J. H. Koekemoer. 

16 Desember (aand): Ds. J. N. Wol 
marans. 


19 Desember: Ds. J. C, Kruger. 
21 Desember: Ds. R. P. Botha. 
30 Desember: Bloemfontein-predikant. 


Ontwaak my Siel, 7.40 vm: 
6 Desember: Ds. J. P. J. Wagenaar. 
25 Desember: Ds. A. A. da Silva. 


Ander Sondageproegramme: 

Kom na die Waters, 6.05 nm. 
Bybeldramas: 8.15 nm. 

6 Desember: Paulus. 

(Dit is die laaste aanbieding in die 
program). 

Wat sê die Bybel, 9.15 nm. 


WAT KAN U LEES 


] Van bladsy 29 


dit ook teen Barth dat hy voorstaan- 
der is van ,,die sprong in die geloof”. 
Hierdie ,,sprong” bring geen redding 
nie, maar veroorsaak wanhoop (60 en 
74)! 


Dit lyk nie vir my of Schaeffer vir 
Kierkegaard en Barth tot hulle reg 
laat kom nie. Miskien moet hy nog ʼn 
keer na hulle luister en miskien sal 
hy dan ontdek dat wat Barth ,,geloof” 
noem eindeloos nader aan die Bybel 
Staan as wat hy daaronder verstaan. 


Volgens Schaeffer kan 'n mens ,,al- 
leen op die grondslag van die Bybelse 
Christendom rasioneel spreek en dis- 
kuseer, want dit wortel in die geskie- 
denis”. Maar hier 1ê myns insiens juis 
die probieem in Schaeffer se denke. 
Daar bestaan by hom `n te eenvoudige, 
`n alte maklike, `n te lynregte oorgang 
van wat in Jesus Christus geskied het 
na die mens toe. Kommunikasie met 
die ongelowier wêreld van ons tyd 
word eenvoudig gebaseer op die feit 
dat alle mense na die beeld van God 
geskape is (bv. bl. 138). Schaeffer hou 
pie genoegsaam rekening met die ge- 
volge van die sondeval nic. Die beeld 
van God is nie deur die sondeval 
totaal vernietig nie. Daar het 
ondanks die sondeval sê `n res van 
die beeld van God in die mens oorge- 
bly dat dit as `n aanknopingspunt, 'n 
kemmunikosiepunt vir God se Woord 
in die mens gald! Dit is myns insiens 
om hierdie rede dat Schaeffer die 
FYeilige (iees volkome buite rekening 
laat by die behandeling van die pro- 
bleem van die kommunikasie. Dit is 
om hierdie rede ook dat hy meen dat 
`n mens die bestaan van God redelik 
kan bewys. Die God wie se bestaan 
redelik bewys kan word, is tog nie 
die God en Vader van ons Here Jesus 
Christus nie, want om Hom te ken is 
dit nodie dat Hy Homself aan ons sal 
openbaar. Ons kan Tlom op geen 

ander wyse ken nie. Die Bybel leer 
ons ook dan dat die geloof uit die 
gehoor is en dat ook die ,hooer” van 
die Woord van God `n genadige ge- 
skenk van God is. Dit is Hyself wat 
deur die Heilige Gees `n nuwe begin 
in ons maak, sodat ons dit kan doen 
wat ons uit onsself sedert die sonde- 
val nooit kan doen nie, naamlik om 
God weer werklik te hoor. Sonder die 
Heilige Gees kan daar geen sprake 
van kommunikasie wees nie. Met an- 
der woorde ons kan dus maar dic 
evangelie aan die mense verkondig. 
en die mense kan ons ook maar hoor 
en verstaan en tog sal daar nog geen 
kommunikasie tussen God en die mens 
wees nie alvorens die Heilige Gees dit 
nie geskep het nie. Ons kan dus van 
geen enkele mens `n gelowige maak 
nie. Ons kan slegs die Woord aan 
bom verkondig en bid dat God die 
geloof aan hierdie mens sal skenk. 
SO stel 1 Kor. 12:3 dit ook: ,,niemand 
kan sê dat Jesus die Here is nie, be- 
halwe deur die Heilige Gees”. Die 
Jesus wat ons verkondig, kan eers 
vir mense die Here wees, wanneer 
die Heilige Gees Hom sê aan hulle 
openbaar. Sonder hierdie werk van 
die Heilige Gees sal Christus vir 
hulle hoogstens `n interessante of 
miskien tragies, ongelukkige figuur 
wees. 


Ondanks hierdie en ander punte van 
kritiek wat teen Schaeffer se boek 
ingebring kan word, is dit tog `n boek 
wat die moeite werd is om te lees. 
Hier is nie plek vir die ,,moderne 
teologie” of ,,die-God-is-dood-teorie” 
nie. God is die lewende God! Verder 
is dit 'n boek waaruit 'n mens baie 
kan leer van die mens van ons tyd. 


C. J. MANS. 


S. du Toit, Openbaringsgeskiedenis 
van die Ou Testament. Pro Rege-Pers, 
Potchefstroom, 1969. Prys R38.25. 


Die Potchefstroomse Ou Testamen- 
tikus, prof. Fanus du Toit, het met 
hierdie boek `n hoogtepunt bereik in sy 
eervolle akademiese loopbaan. Wat al- 
lereers opval, is die nugtere balans 
dwarsdeur die hele boek. Dit is die 
produk van `n lang en indringende 
studie, kennisname van `n wye ver- 
skeidenheid van standpunte, en `ʼn 
eerlike evaluering van sake met die 
uitgesproke en duidelike doel om die 
soewereine gesag van Gods Woord 


sonder belemmering te laat geld. As 
sodanig is die boek dan ook een van 
die mees welkome verskynsels vanuit 
die Gereformeerde kringe, spesifiek 
wat betref die Ou Testamentiese We- 
tenskap, en baan dit die weg tot `n 
vrugbare beoefening van hierdie vak 
oor kerklike grense heen. Prof. Du 
Toit kan, by die aanvaarding van sy 
emeritaat einde vanjaar, met vertroue 
terugkyk op `n lewenswerk wat seën 
van Bo geniet het. 


Vanselfsprekend sal prof. Du Toit 
se behandeling van die stof nie altyd 
en oral instemming vind nie. Dit is 
byvoorbeeld `n ope vraag of terme 
SOOS ,,natuurverbond”, ,.ordinansies” 
en ,,rasse- en volkeprogram” nie op 
'n sisteemdenke dui nie — iets wat 
juis deur die skrywer vermy wil word. 
Maar dit slegs terloops. Die verdienste 
van die boek kan moeilik te hoog aan- 
geslaan word, ook al omdat dit in die 
Afrikaanse taal 'n stuk baanbrekers- 
werk is. Die gebruik daarvan op kot- 
leges en universiteite deur nie-teoloë 
word miskien bemoeilik deur die kur- 
soriese behandeling van die stof, maar 
word nogtans sterk aanbeveel. Teoloë 
sal die boek met groot vrug kan ge- 
bruik. 

— J. P. Oberholzer. 


Silvervlerk, deur Johann Jordaan. 
Voortrekkerpers 1970. 157 bladsye. 
Prys R1.95. 


Hierdie boek wat handel oor die 
Posduif is `n boeiende beskrywing 
van die liefde tussen jong seun en 
troeteldier. Dit gee `'n spannende 
weergawe van die volharding van die 
duif om honderde myle in rekordtyd 
af te lê om weer by sy hok en baas 
te wees. 


Kan sterk aanbeveel word vir die 
jeug wat op hierdie wyse die liefde 
vir gesonde ontspanning wil aanwak- 
ker. 

— B. J. van Staden 


Die Twaalfuur Stokkie deur Dalene 
Matthee. Uitgegee deur Voortrekker- 
pers, Johannesburg. Prys R1.25. 


Hierdie boekie se interessante aan- 
bieding van natuurwaarneming deur 
die kind, word verder opgehelder met 
grappige illustrasies deur Annette 
Stork — van omslag tot omslag. 

— MD. 

Elke deel van u liggaam kry 
sy lewensenergie van die suur- 
stof en voedingstowwe in die 


bloedstroom. Bloed sirkuleer 
omdat dit gepomp word deur 
die hart—die wonderbaarlike, 
gespierde masjien wat jaar in 
jaar uit onophoudelik werk om 
lewe en gesondheid te bewaar. 

Soms word die hart wel `n 
bietjie moeg, sy klopping swak 
of onreëlmatig. Dit is egter nie 
altyd aan `n ernstige hartkwaal 
(n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u 
baie afmat en uitput. 

In sulke gevalle gee Dr. 
Allens - Watersugpille doeltref- 
fende verligting. Dr. Allens- 
Watersugpille belemmer nie 
enige ander behandeling wat u 
ondergaan nie, maar as u wel 
'n dokter raadpleeg, sê hom dat 
u hulle gebruik. 


Dr. Allens- 
Watersug- 
Pille 


R1.00 BY APTEKE ORAL 























Mo Dstieks! So 'n Pa van ons darem! Gister vir ons lekkers gekoop. 


Vandag vir Boetie 'n rooi reisieskar en vir my 'n paar 
skoolskoene. Hy's 'n bak Pa. Lag net as kleinboet sy hare trek. En Ma se oë 
blink as sy 'n soen kry. Darie Pa van ons dink ook aan alles. Dis wat dit so 
lekker maak.” 

So 'n Pa weet dat gesinsversorging ook omvattende Begrafnisversekering by 
AVBOB insluit. Waarom gaan gesels u nie by u naaste AVBOB-kantoor nie? 


,Lid van die Afrikaanse Verbond-Groep” 





MY BOR/A 

SA Odad 


Produk van Suid-Afrika 


MRFA Ie 

